hotchpotch/miracl-hf-unified huggingface dataset:
ยุทธการที่ปารีส (ค.ศ. 1814)
ยุทธการที่ปารีส () สู้รบเมื่อวันที่ 30 – 31 มีนาคม ค.ศ. 1814 ระหว่างประสานมิตรที่หกอันประกอบด้วยรัสเซีย ออสเตรียและปรัสเซีย กับจักรวรรดิฝรั่งเศส หลังการสู้รบในชานกรุงปารีสนานหนึ่งวัน ฝรั่งเศสขอยอมจำนนเมื่อวันที่ 31 มีนาคม ซึ่งยุติสงครามประสานมิตรครั้งที่หก และได้บังคับให้จักรพรรดินโปเลียนสละราชสมบัติและถูกเนรเทศ
มิยูกิ ทากาฮาชิ
มิยูกิ ทากาฮาชิ () เกิดวันที่ 25 ธันวาคม พ.ศ. 2521 เป็นนักกีฬาวอลเลย์บอลหญิงทีมชาติญี่ปุ่น เล่นลีกอาชีพให้แก่เอ็นอีซีเรดรอกเก็ตส์
มิยูกิ ทากาฮาชิยังเล่นให้กับทีมวอลเลย์บอลหญิงของประเทศญี่ปุ่น และเข้าร่วมโอลิมปิกฤดูร้อน 2004 และ โอลิมปิกฤดูร้อน 2008 เธอมีชื่อเล่นว่า ชิน (心 "Shin")
เธอเป็นกัปตันของทีมวอลเลย์บอลญี่ปุ่นในช่วงวอลเลย์บอลชิงแชมป์โลก
ภาวะ (ปฏิทินจีน)
ภาวะ หรือ สารท (จีนต้วเต็ม: 節氣; จีนตัวย่อ: 节气; พินอิน: jiéqì; คำอ่าน: เจี๋ยชี่ อังกฤษ: Solar term) หมายถึงระยะที่สำคัญอันสังเกตจากสิ่งแวดล้อมได้รอบตัว ซึ่งชาวจีนได้บัญญัติขึ้นไว้ 24 ภาวะด้วยกันในหนึ่งรอบปี นอกจากนี้ยังกำหนดให้มีการฉลองไหว้บรรพบุรุษตามสมควร ภาวะในปฏิทินจีน มีใช้ในประเทศจีน รวมถึงเกาหลี เวียดนาม และญี่ปุ่นซึ่งเป็นผู้รับวัฒนธรรมจีนอีกด้วย
ในภาวะตามปฏิทินจีนทั้งหมด จะมีสี่ภาวะซึ่งตรงกับปรากฏการณ์ทางดาราศาสตร์ ได้แก่ 春分 (ชุนเฟิน) 夏至 (เซี่ยจื้อ) 秋分 (ชิวเฟิน) และ 冬至 (ตงจื้อ หรือวันไหว้ขนมบัวลอย) ซึ่งตรงหรือใกล้เคียงกับวันสำคัญทางดาราศาสตร์ประจำปี ได้แก่ วสันตวิษุวัต อุตรายัน ศารทวิษุวัต และทักษิณายัน ตามลำดับ แต่ละวันมีคำอธิบายโดยย่อดังนี้
องศาอาทิตย์ที่แสดงในที่นี่ ยึดตามโหราศาสตร์ระบบสายนะ ซึ่งอาศัยฤดูกาลกำหนดราศี ต่างจากระบบนิรายนะที่ใช้ตำแหน่งบนท้องฟ้าจริง (ดู โหราศาสตร์สากล)
ลิงคินพาร์กอันเดอร์กราวด์ 4.0
ลิงคินพาร์กอันเดอร์กราวด์ 4.0 () เป็นชุดแผ่นซีดี และดิจิตอลดาวน์โหลด ออกจำหน่ายเมื่อวันที่ 22 พฤศจิกายน พ.ศ. 2547 โดยลิงคินพาร์กอันเดอร์กราวด์ และเป็นอีพีลำดับที่ 4 โดยลิงคินพาร์กอันเดอร์กราวด์ อีพีนี้เป็นหนึ่งในอีพีที่ออกจำหน่ายปีและครั้งโดยแฟนคลับของลิงคินพาร์ก และเป็นอีพีที่ 3 ที่ออกจำหน่ายผ่านค่ายเพลงแมชชีนชอปเรเคิดดิงส์
อีพีนี้ประกอบด้วยเพลงเวอร์ชันสตูดิโอ 2 เพลง ซึ่งไม่เคยได้รวมอยู่ใดอัลบั้มใด ที่เหลืออีก 4 เพลงเป็นเพลงเวอร์ชันการแสดงสด รวมถึงเพลงของศิลปินอื่นที่ลิงคินพาร์กได้เล่นคัฟเวอร์ ในชื่อเพลง "วิช" ซึ่งเป็นซิงเกิลของวง ไนน์อินช์เนลส์ ลิงคินพาร์กได้คัฟเวอร์ในงานพรอเจกต์เรโวลูชัน ในปี พ.ศ. 2547 ซึ่งเชสเตอร์ เบนนิงตัน ได้ตะโกนแผดเสียงในการแสดงสดเป็นเวลา 16 วินาที และมีเพลงผสมของลิงคินพาร์ก ได้แก่ "สเต็ปอัป/โนบอดีส์ลิสเซินนิง/อิตส์โกอินดาวน์" ยังเป็นที่รู้จักในชื่อ "ฮิปฮอปเมดเลย์" ได้นำมาจากการแสดงสดของวงที่งานโรซีเทียเตอร์ ในวันเดียวกันลิงคินพาร์กได้แสดงสดเพลงในอัลบั้ม "คอลลิชันคอร์ส" ด้วยกันกับเจย์-ซี และเพลง "วันสเต็ปโคลสเซอร์" ก็ได้นำมาแสดงสดในงานพรอเจกต์เรโวลูชันด้วยเช่นกัน ซึ่งมีศิลปินรับเชิญจากวง คอร์น นักร้องนำของวง โจนาธาน เดวิส มาร่วมขับร้องในท่อนบริดจ์ที่นำมาจากเวอร์ชันรีมิกซ์ "1stp Klosr"
ลิงคินพาร์กอันเดอร์กราวด์ 5.0
ลิงคินพาร์กอันเดอร์กราวด์ 5.0 () เป็นชุดแผ่นซีดี และดิจิตอลดาวน์โหลด ออกจำหน่ายเมื่อวันที่ 21 พฤศจิกายน พ.ศ. 2548 โดยลิงคินพาร์กอันเดอร์กราวด์ และเป็นอีพีลำดับที่ 5 โดยลิงคินพาร์กอันเดอร์กราวด์ อีพีนี้เป็นหนึ่งในอีพีที่ออกจำหน่ายปีและครั้งโดยแฟนคลับของลิงคินพาร์ก และเป็นอีพีที่ 5 ที่ออกจำหน่ายผ่านค่ายเพลงแมชชีนชอปเรเคิดดิงส์ โดยอีพีที่ 4 ที่ออกจำหน่ายคือ "คอลลิชันคอร์ส" ทุกเพลงในอีพีนี้เป็นเพลงเวอร์ชันแสดงสดจากสตูดิโออัลบั้มชุดที่ 2 ของวง "เมทีโอรา" (2546), "คอลลิชันคอร์ส" (2547), และเวอร์ชันแสดงสดของเพลง "Announcement Public Service" (เขียนเป็น "Public Service Announcement") ทุกเพลงบันทึกจากดีวีดี จากงาน "ไลฟ์ 8"
กีฬาแห่งชาติ ครั้งที่ 21
การแข่งขันกีฬาแห่งชาติ ครั้งที่ 21 เป็นการแข่งขันกีฬาหลายชนิดระดับประเทศของประเทศไทย การแข่งขันครั้งนี้จัดที่จังหวัดลพบุรี ระหว่างวันที่ 18 – 24 ธันวาคม พ.ศ. 2534 มีการแข่งขัน 18 ชนิดกีฬา คือ กรีฑา แบดมินตัน บาสเกตบอล มวยสากลสมัครเล่น จักรยาน ฟุตบอล ยูโด ลอนเทนนิส เซปักตะกร้อ ตะกร้อลอดห่วง ยิงปืน เทเบิลเทนนิส วอลเลย์บอล ว่ายน้ำ ยกน้ำหนัก โบว์ลิ่ง ยิมนาสติก เปตอง และฮอกกี้ มีนักกีฬาและเจ้าหน้าที่จากเขตต่างๆ รวมทั้งกรรมการผู้ตัดสินจากสมาคมกีฬาสมัครเล่น ตลอดจนผู้สังเกตการณ์เข้าร่วมการแข่งขันทั้งสิ้น 3,088 คน ในการแข่งขันครั้งนี้ มีการแข่งขัน 17 ชนิดกีฬา ยกเว้นกีฬาโบว์ลิ่งชนิดเดียวที่จัดการแข่งขันที่จังหวัดสระบุรี
กีฬาแห่งชาติ ครั้งที่ 22
การแข่งขันกีฬาแห่งชาติ ครั้งที่ 22 เป็นการแข่งขันกีฬาหลายชนิดระดับประเทศของประเทศไทย การแข่งขันครั้งนี้จัดที่จังหวัดสงขลา ระหว่างวันที่ 22 – 28 มีนาคม พ.ศ. 2535 เรียกชื่อเกมส์แข่งขันว่า “สมิหลาเกมส์” มีการแข่งขัน 18 ชนิดกีฬา คือ กรีฑา แบดมินตัน บาสเกตบอล มวยสากลสมัครเล่น จักรยาน ฟุตบอล ยูโด ลอนเทนนิส เซปักตะกร้อ ตะกร้อลอดห่วง ยิงปืน เทเบิลเทนนิส วอลเลย์บอล ว่ายน้ำ ยกน้ำหนัก โบว์ลิ่ง ยิมนาสติก เปตอง และมีการสาธิตการแข่งขันยกน้ำหนักหญิง มีนักกีฬาและเจ้าหน้าที่จากเขตต่างๆ รวมทั้งกรรมการผู้ตัดสินจากสมาคมกีฬาสมัครเล่น ตลอดจนผู้สังเกตการณ์เข้าร่วมการแข่งขันทั้งสิ้น 2,562 คน ในการแข่งขันครั้งนี้ มีการแข่งขัน 17 ชนิดกีฬา ยกเว้นกีฬาโบว์ลิ่งชนิดเดียวที่จัดการแข่งขันที่จังหวัดภูเก็ต
กีฬาสาธิต
กีฬาแห่งชาติ ครั้งที่ 23
การแข่งขันกีฬาแห่งชาติ ครั้งที่ 23 เป็นการแข่งขันกีฬาหลายชนิดระดับประเทศของประเทศไทย การแข่งขันครั้งนี้จัดที่จังหวัดเชียงใหม่ ระหว่างวันที่ 4 – 10 มีนาคม พ.ศ. 2536 เรียกชื่อเกมส์แข่งขันว่า “นครพิงค์เกมส์” มีการแข่งขัน 19 ชนิดกีฬา คือ กรีฑา แบดมินตัน บาสเกตบอล มวยสากลสมัครเล่น จักรยาน ฟุตบอล ยูโด ลอนเทนนิส เซปักตะกร้อ ตะกร้อลอดห่วง ยิงปืน เทเบิลเทนนิส วอลเลย์บอล ว่ายน้ำ ยกน้ำหนัก โบว์ลิ่ง ยิมนาสติก เปตอง และเพิ่มการแข่งขันยกน้ำหนักหญิง รักบี้ฟุตบอล และสนุกเกอร์ มีนักกีฬาและเจ้าหน้าที่จากเขตต่างๆ เข้าร่วมการแข่งขัน 3,179 คน
กีฬาแห่งชาติ ครั้งที่ 24
การแข่งขันกีฬาแห่งชาติ ครั้งที่ 24 เป็นการแข่งขันกีฬาหลายชนิดระดับประเทศของประเทศไทย การแข่งขันครั้งนี้จัดที่จังหวัดพระนครศรีอยุธยา ระหว่างวันที่ 17 – 23 มีนาคม พ.ศ. 2533 เรียกชื่อเกมส์แข่งขันว่า “กรุงเก่าเกมส์” มีการแข่งขัน 17 ชนิดกีฬา คือ กรีฑา แบดมินตัน บาสเกตบอล มวยสากลสมัครเล่น จักรยาน ฟุตบอล ยูโด เซปักตะกร้อ ตะกร้อลอดห่วง ยิงปืน เทเบิลเทนนิส วอลเลย์บอล ว่ายน้ำ ยกน้ำหนัก โบว์ลิ่ง ยิมนาสติก เปตอง รักบี้ฟุตบอล มีนักกีฬาและเจ้าหน้าที่จากเขตต่าง ๆ เข้าร่วมการแข่งขัน 3,185 คน
กีฬาแห่งชาติ ครั้งที่ 25
การแข่งขันกีฬาแห่งชาติ ครั้งที่ 25 เป็นการแข่งขันกีฬาหลายชนิดระดับประเทศของประเทศไทย การแข่งขันครั้งนี้จัดที่จังหวัดขอนแก่น ระหว่างวันที่ 12 – 18 กรกฎาคม พ.ศ. 2535 เรียกชื่อเกมส์แข่งขันว่า “ดอกคูนเกมส์” มีการแข่งขัน 21 ชนิดกีฬา คือ กรีฑา แบดมินตัน บาสเกตบอล มวยสากลสมัครเล่น มวยไทยสมัครเล่น จักรยาน ฟุตบอล ยูโด เซปักตะกร้อ ตะกร้อลอดห่วง ยิงปืน เทเบิลเทนนิส วอลเลย์บอล ว่ายน้ำ ยกน้ำหนัก โบว์ลิ่ง ยิมนาสติก เปตอง รักบี้ฟุตบอล ลอนเทนนิส สนุกเกอร์ และเรือยาว มีนักกีฬาและเจ้าหน้าที่จากเขตต่างๆ เข้าร่วมการแข่งขัน 3,365 คน
กีฬาแห่งชาติ ครั้งที่ 26
การแข่งขันกีฬาแห่งชาติ ครั้งที่ 26 เป็นการแข่งขันกีฬาหลายชนิดระดับประเทศของประเทศไทย การแข่งขันครั้งนี้จัดที่จังหวัดสุราษฎร์ธานี ระหว่างวันที่ 24 – 31 กรกฎาคม พ.ศ. 2539 เรียกชื่อเกมส์แข่งขันว่า “สุราษฎร์ธานีเกมส์” มีการแข่งขัน 20 ชนิดกีฬา คือ กรีฑา แบดมินตัน บาสเกตบอล มวยสากลสมัครเล่น มวยไทยสมัครเล่น จักรยาน ฟุตบอล ยูโด เซปักตะกร้อ ตะกร้อลอดห่วง ยิงปืน เทเบิลเทนนิส วอลเลย์บอล ว่ายน้ำ ยกน้ำหนัก ยิมนาสติก เปตอง รักบี้ฟุตบอล ลอนเทนนิส สนุกเกอร์ และเรือยาว มีนักกีฬาและเจ้าหน้าที่จากเขตต่างๆ เข้าร่วมการแข่งขัน 3,065 คน
กีฬาแห่งชาติ ครั้งที่ 27
การแข่งขันกีฬาแห่งชาติ ครั้งที่ 27 เป็นการแข่งขันกีฬาหลายชนิดระดับประเทศของประเทศไทย การแข่งขันครั้งนี้จัดที่จังหวัดสุพรรณบุรี ระหว่างวันที่ 19 – 26 พฤศจิกายน พ.ศ. 2537 เรียกชื่อเกมส์แข่งขันว่า “ดอนเจดีย์เกมส์” มีการแข่งขัน 22 ชนิดกีฬา คือ กรีฑา แบดมินตัน บาสเกตบอล มวยสากลสมัครเล่น ฟุตบอล มวยไทยสมัครเล่น จักรยาน ยูโด เซปักตะกร้อ ตะกร้อลอดห่วง ยิงปืน เทเบิลเทนนิส วอลเลย์บอล ว่ายน้ำ ยกน้ำหนัก ยิมนาสติก เปตอง รักบี้ฟุตบอล ลอนเทนนิส สนุกเกอร์ โบว์ลิ่ง และเรือยาว มีนักกีฬาและเจ้าหน้าที่จากเขตต่างๆ เข้าร่วมการแข่งขัน 3,774 คน
กีฬาแห่งชาติ ครั้งที่ 28
การแข่งขันกีฬาแห่งชาติ ครั้งที่ 28 เป็นการแข่งขันกีฬาหลายชนิดระดับประเทศของประเทศไทย การแข่งขันครั้งนี้จัดที่จังหวัดนครสวรรค์ ระหว่างวันที่ 16 – 23 มิถุนายน พ.ศ. 2541 เรียกชื่อเกมส์แข่งขันว่า “ปากน้ำโพเกมส์” มีการแข่งขัน 21 ชนิดกีฬา คือ กรีฑา แบดมินตัน บาสเกตบอล มวยสากลสมัครเล่น จักรยาน มวยไทยสมัครเล่น ฟุตบอล ยูโด เซปักตะกร้อ ตะกร้อลอดห่วง ยิงปืน เทเบิลเทนนิส วอลเลย์บอล ว่ายน้ำ ยกน้ำหนัก ยิมนาสติก เปตอง รักบี้ฟุตบอล ลอนเทนนิส สนุกเกอร์ โบว์ลิ่ง และเรือยาว และมีการสาธิตการแข่งขัน เรือแคนู มีนักกีฬาและเจ้าหน้าที่จากเขตต่างๆ เข้าร่วมการแข่งขัน 3,944 คน บอล
หยาง ห่าว
หยาง ห่าว () เกิดวันที่ 21 มีนาคม พ.ศ. 2523 ใน ต้าเหลียน, มณฑลเหลียวหนิง, สาธารณรัฐประชาชนจีน เธอเป็นนักกีฬาวอลเลย์บอลหญิงชาวจีน
เธอเป็นสมาชิกคนหนึ่งของทีมจีนได้รับเหรียญทองที่ โอลิมปิก 2004 และ เหรียญทองแดง โอลิมปิก 2008
อูเบฮาลายา
ขนมอูเบฮาลายา () หรือ ขนมฮาลายังอูเบ () หรือ ขนมเผือกกวนฟิลิปปินส์ เป็นขนมฟิลิปปินส์ ที่ทำจากมันเสากวน โดยกวนด้วยเนย (หรือมาร์การีน) นมข้นหวานและหัวกะทิ แล้วแช่เย็น บางครั้งอาจโรยหน้าด้วยนมข้นหวาน หรือ มะพร้าวคั่ว ขนมอูเบฮาลายาสามารถนำบริโภคเปล่า ๆ หรือนำบริโภคกับของหวานอื่น ๆ ก็ได้ เช่น ขนมฮาโลฮาโล หรือ ไอศกรีม
สาวเซี่ยงไฮ้
สาวเซี่ยงไฮ้ เป็นซิงเกิลของวงดนตรีค็อกเทล จากสตูดิโออัลบั้ม "เท็นเทาซันด์เทียส์" (พ.ศ. 2554) ประพันธ์คำร้อง-แต่งทำนองโดย ปัณฑพล ประสารราชกิจ และเรียบเรียงโดย ชวรัตน์ หรรษคุณาฒัย อายุ จารุบูรณะ และปัณฑพล ประสารราชกิจ ออกจำหน่ายในวันที่ 18 มกราคม พ.ศ. 2555
เพลง "สาวเซี่ยงไฮ้" เป็นเพลงที่ได้อิทธิพลจาก­เพลงจีน เพิ่มเติมสีสันความน่าสนใจด้วยการใช้เอ้อห­ูหรือซอสองสายผสมลงไปกับเครื่องจังหวะที่เ­ดินทำนองแบบดนตรีพื้นเมืองและการใช้ทำนองร­้องแบบบันไดเสียงเพนทาโทนิก (Pentatonic) ซึ่งแทบจะไม่มีจุดหายใจในเพลง
เพลง สาวเซี่ยงไฮ้ ติดอันดับสูงสุดที่ 18 จากการจัดอันดับของซี้ดเอฟเอ็ม ในชาร์ตของ ซี้ดเอฟเอ็ม ชาร์ตท็อป 20 ประจำวันที่ 19 กุมภาพันธ์ พ.ศ. 2555 โดยวัดจากการออกอากาศของคลื่นวิทยุในกรุงเทพมหานครและปริมณฑล จำนาน 40 สถานี
กีฬาแห่งชาติ ครั้งที่ 29
การแข่งขันกีฬาแห่งชาติ ครั้งที่ 29 เป็นการแข่งขันกีฬาหลายชนิดระดับประเทศของประเทศไทย การแข่งขันครั้งนี้จัดที่จังหวัดตรัง ระหว่างวันที่ 19 – 26 ธันวาคม พ.ศ. 2539 เรียกชื่อเกมส์แข่งขันว่า “พะยูนเกมส์” มีการแข่งขัน 22 ชนิดกีฬา คือ กรีฑา แบดมินตัน บาสเกตบอล มวยสากลสมัครเล่น มวยไทยสมัครเล่น จักรยาน ฟุตบอล ยูโด เซปักตะกร้อ ตะกร้อลอดห่วง ยิงปืน เทเบิลเทนนิส วอลเลย์บอล ว่ายน้ำ ยกน้ำหนัก ยิมนาสติก เปตอง รักบี้ฟุตบอล ลอนเทนนิส สนุกเกอร์ โบว์ลิ่ง และเรือยาว และมีการสาธิตการแข่งขันวอลเลย์บอลชายหาด มีนักกีฬาและเจ้าหน้าที่จากเขตต่างๆ เข้าร่วมการแข่งขัน 3,902 คน
กีฬาแห่งชาติ ครั้งที่ 30
การแข่งขันกีฬาแห่งชาติ ครั้งที่ 30 เป็นการแข่งขันกีฬาหลายชนิดระดับประเทศของประเทศไทย การแข่งขันครั้งนี้จัดที่จังหวัดศรีสะเกษ ระหว่างวันที่ 8 – 15 ธันวาคม พ.ศ. 2540 เรียกชื่อเกมส์แข่งขันว่า “ศรีสะเกษเกมส์” มีการแข่งขัน 26 ชนิดกีฬา คือ กรีฑา แบดมินตัน บาสเกตบอล มวยสากลสมัครเล่น มวยไทยสมัครเล่น จักรยาน ฟุตบอล ยูโด เซปักตะกร้อ ตะกร้อลอดห่วง ยิงปืน เทเบิลเทนนิส วอลเลย์บอล วอลเลย์บอลชายหาด ว่ายน้ำ ยกน้ำหนัก ยิมนาสติก เปตอง รักบี้ฟุตบอล ลอนเทนนิส สนุกเกอร์ โบว์ลิ่ง ฮอกกี้ ซอฟท์บอลหญิง เทควันโด มีการสาธิต 2 ชนิดกีฬา คือ ยิงธนู และแฮนด์บอล มีนักกีฬาและเจ้าหน้าที่จากเขตต่างๆ เข้าร่วมการแข่งขัน 4,172 คน การสาธิต 2 ชนิดกีฬา
โสตถิพันธุ์ คำลือชา
โสตถิพันธุ์ คำลือชา หรือ อาเมน เดอะสตาร์ 10 เป็นผู้เข้าแข่งขันในรายการ เดอะสตาร์ ค้นฟ้าคว้าดาวปี 10 เดอะสตาร์ ค้นฟ้าคว้าดาว ปี 10 เป็นตัวแทนภาคใต้ ได้รับเลือกให้เป็น 8 คนสุดท้าย โดยได้หมายเลข 4
อาเมน โสตถิพันธุ์ คำลือชา (อาเมน เดอะสตาร์ 10) เกิดวันที่ 27 พฤศจิกายน พ.ศ. 2535 ที่โรงพยาบาลจุฬาลงกรณ์ จังหวัดกรุงเทพมหานคร เป็นบุตรคนเดียวของ บิดา ชื่อ นายจตุภูมิ คำลือชา มารดา ชื่อ นางสาวิตรี โสตถิพันธุ์ คำลือชา(ซึ่งนางสาวิตรีเป็นบุตรสาวของอาจารย์นพ โสตถิพันธุ์ นักไวโอลีนชื่อดังที่มีทั้งผลงานเดี่ยว และร่วมกับวงเยื่อไม้ในอดีต)
ด้วยเพราะที่บ้านเป็นโรงเรียนสอนดนตรีและการร้องเพลง "นพ โสตถิพันธุ์" จากชื่อของคุณตา(อาจารย์นพ โสตถิพันธุ์) นักไวโอลินมือหนึ่งของวงเยื่อไม้ อีกทั้งคุณพ่อและคุณแม่เองเป็นครูสอนดนตรี อาเมนจึงผูกพันกับเสียงเพลงและเสียงดนตรีมาตั้งแต่เด็ก อาเมนจึงสามารถเล่นดนตรีได้เกือบทุกประเภทเบส, กีตาร์, กลอง, ไวโอลิน, เปียโน แต่ที่ชอบสุดคือ การร้องเพลง
โรลีน สเตราส์
โรลีน สเตราส์ เกิด 22 เมษายน พ.ศ. 2535 ในจังหวัดนอร์ทเวสต์ ประเทศแอฟริกาใต้ บิดาเป็นแพทย์ มารดาของเธอเป็นพยาบาล ในปี 2000 โรลีนได้เห็น โจ-แอน สเตราส์ มิสเซาแอฟริกา เป็นแรงบันดาลใจในการประกวด
ปัจจุบัน โรลีนจบการศึกษา คณะแพทย์ศาสตร์ University of Freestate
โรลีนในอายุ 15 ปี ได้เคยเข้าร่วมประกวด Elite Model Look ซึ่งเป็นการประกวดระดับนานาชาติ และเธอก็ได้รับชนะไป ในการประกวด Elite Model Look International 2007 เธอได้ผ่านเข้ารอบ 15 คนสุดท้าย โดยผู้ชนะในปีนี้นคือ Jennifer Messelier
ในปี 2011 โรลีนได้เข้าร่วมการประกวด มิสเซาแอฟริกา 2011 และเธอผ่านเข้ารอบ 5 คนสุดท้าย โดยผู้ชนะในการประกวดคือ เมลินดา แบม สองปีต่อมาเธอกลับมาเข้าร่วมการมิสเซาแอฟริกา 2014 โดยเธอเป็นผู้ชนะในการประกวด และจัดการประกวดใน วันที่ 30 มีนาคม 2014 ที่ ซันซิตีซูเปอร์โบว์ล แอฟริกาใต้
โลแกน ทอม
โลแกน เมล เล่ย ทอม (; เกิด 25 พฤษภาคม 1981) นักวอลเลย์บอลในร่มและวอลเลย์บอลชายหาด ชาวอเมริกัน เธอเล่นในโอลิมปิกมาแล้ว 4 ครั้ง ในตำแหน่งตัวตบตรงข้ามหัวเสา ตอนที่เธออายุ 19 ปี โลแกนกลายเป็นนักวอลเลย์บอลหญิงที่อายุน้อยที่สุดสำหรับทีมชาติอเมริกันที่ได้เล่นในกีฬาโอลิมปิกที่ซิดนี่ย์ ปี 2000 เธอเป็นนักกีฬาที่มีทักษะ ด้านการเสิร์ฟและการป้องกันที่ดี ในขณะที่อเมริกันก็มีทีมที่มีการโจมตีและการบล็อกที่มีประสิทธิภาพมาก โลแกนเป็นตัวจริงของทีมชาติ มาหลายปี ในโอลิมปิกที่ปักกิ่ง โลแกนก็ช่วยให้ทีมได้เหรียญเงินและเธอก็ยังได้รับรางวัลในการทำแต้มดีที่สุด
โลแกน ทอมเกิดในแนปา, รัฐแคลิฟอร์เนีย คริสติน และเมลลิน ทอม พ่อและแม่ของเธอ พ่อของเธอเล่นอเมริกันฟุตบอลในเอ็นเอฟแอล กว่า 9 ปี ทั้งในทีม ฟิลาเดลเฟีย อีเกิลส์ และ ชิคาโก แบร์ส แม้ว่าเธอจะเติบโตมากับแม่และ แลนดอนพี่ชายของเธอ ในซอลต์เลกซิตี, รัฐยูทาห์ แต่เธอก็เวลาในช่วงฤดูร้อนของเธอกับ พ่อและญาติ ๆ ของเธอในฮาวาย และเธอก็ยังเรียนรู้วิธีการเล่นเซิฟบอร์ด โลแกนมีเชื้อสายของจีนและฮาวาย
โลแกนเข้าร่วมกิจกรรมโรงเรียน ในขณะที่เธอเรียนที่โรงเรียนไฮแลนด์ ทอมยังเข้าร่วมการแข่งขันบาสเก็ตบอล และเดินทางไปคัดตัวบาสเก็ตบอของรัฐด้วย ทอมได้รับรางวัล เกเตอเรดยอดเยี่ยมแห่งปีรางวัล สำหรับกีฬาวอลเลย์บอล เมื่อปี 1999 และในปี 2000 เธอกลายเป็นนักวอลเลย์บอลหญิงคนแรกของทีมสหรัฐอเมริกาที่ได้เข้าร่วมแข่งขันกีฬาโอลิมปิก
ในช่วงฤดูร้อนปี 2003 เธอได้รับคัดเลือกให้เป็น 1 ใน 8 ของ พื้นฐานนักกีฬาหญิงแห่งปีรางวัล ในประเภททีมในปี 2004 ทอมถูกวางตัวให้เป็นหนึ่งในนักกีฬาโอลิมปิกหญิงในการถ่ายบิกินี่ ลงนิตยสารเอฟเอชเอ็ม อีกหนึ่งปีต่อมาทอมถูกจัดให้เป็นผู้หญิงที่เซ็กซี่ที่สุด อับดับที่ 91 จาก 100 อันดับ
ทอมเล่นวอลเลย์บอลอาชีพครั้งแรกกับทีมบราซิล และได้ร่วมแข่งขัน เอ็มอาร์วี/มินัสของบราซิลซุปเปอร์ลีก หลังจากเซ็นสัญญาเพียง 2 สัปดาห์ ทอม ได้เข้าร่วมการแข่งขันกีฬาโอลิมปิกฤดูร้อน 2000 ที่ซิดนีย์ (อันดับที่ 4 ), โอลิมปิกฤดูร้อน 2004 ที่เอเธนส์ (อันดับที่ 5), โอลิมปิกฤดูร้อน 2008 ที่ปักกิ่ง (เหรียญเงิน) ,และโอลิมปิกฤดูร้อน 2012 ที่ลอนดอน (ได้เรียญเงิน) นอกจากนี้ทอมยังได้รับรางวัล "ทำคะแนนสูงสุด" ในการแข่งขันโอลิมปิก 2008 ที่ปักกิ่งด้วย
ในปี 2004 ทอมมีชื่อเป็นผู้เล่นทรงคุณค่า ในการแข่งขันวอลเลย์บอลเวิลด์กรังด์ปรีซ์ จากคะแนน 224 จากการแข่ง 13 แมท นอกจากนั้นเธอยังได้รับรางวัล "เสิร์ฟยอดเยี่ยม" อีกด้วย
จากปี 2004-2007 เธอพักการเล่นวอลเลย์บอลในร่ม และเลือกที่จะเล่นวอลเลย์บอลชายหาดแทน หลังจากผิดหวังจากการได้อันดับที่ 5 ในโอลิมปิก 2004 ที่เอเธนส์ ในปี 2007 เธอถูกเสนอชื่อเป็นหนึ่งในสามของผู้เล่นทรงคุณค่า ในการแข่งขันวอลเลย์บอลเวิลด์คัพ คะแนนของเธอเฉลี่ย 4.10 เป็นครั้งแรกของเธอตั้งแต่เธอร่วมทีมกับทีมชาติสหรัฐอเมริกามาเกือบ 3 ปี
เมื่อวันที่ 15 กันยายน ค.ศ. 2008 ฮิซะมิสึสปริงส์ ทีมวอลเลย์บอลหญิงที่อยู่ใน เมืองโคเบะ, จังหวัดเฮียวโงะ และ เมืองโตะซุ, จังหวัดซะงะ, ประเทศญี่ปุ่น ประกาศร่วมทีมกับเธอ
เธอได้รับการเสนอชื่อเป็น"รับลูกเสิร์ฟยอดเยี่ยม" ในการแข่งขันวอลเลย์บอลหญิงชิงแชมป์โลก 2010
โลแกนได้รับรางวัลเสิร์ฟยอดเยี่ยมและได้รับเหรียญทองในการแข่งขันวอลเลย์บอลหญิงชิงแชมป์นอร์เซกา 2011 ที่จัดขึ้นใน คากอส, ประเทศเปอร์โตริโก
รางวัลอื่น ๆ:
ชีวิตที่ไม่มีเธอ
"ชีวิตที่ไม่มีเธอ" เป็นเพลงประกอบละครโทรทัศน์เรื่อง "อนิลทิตา" ทางช่อง 5 เป็นซิงเกิลแรกในชีวิตของ มุก-ณัฐณิชา ชมดี นักร้องแนวอาร์แอนด์บีจากเวทีเดอะสตาร์ ค้นฟ้าคว้าดาวปี 10 ประพันธ์เนื้อร้องและแต่งทำนองโดย อัจฉริยา ดุลยไพบูลย์ และเรียบเรียงโดย ภัทรกร ตั้งจิตการุญ ออกจำหน่ายในวันที่ 22 กรกฎาคม พ.ศ. 2557
เพลง "ชีวิตที่ไม่มีเธอ" ได้อันดับสูงสุด 3 GMM Grammy Gmember Song Chart Top 5 ประจำวันที่ 11 สิงหาคม พ.ศ. 2557 จากการจัดอันดับของเว็บไซต์ Gmember.com
นางงามจักรวาล 1970
นางงามจักรวาล 1970 () เป็นการจัดการประกวดนางงามจักรวาลครั้งที่ 19 จัดขึ้นเมื่อวันที่ 11 กรกฎาคม พ.ศ. 2513 ณ ไมอามีบีช รัฐฟลอริดา ประเทศสหรัฐอเมริกา ในปีนี้มีผู้เข้าประกวด 64 คน จากทั่วโลก โดยมี กลอเรีย ดิแอซ ผู้ครองตำแหน่งนางงามจักรวาลปี 1969 เป็นผู้มอบมงกุฏให้กับ มาริซอล มาลาเรท สาวงามวัย 20 ปีจากประเทศเปอร์โตริโก เป็นผู้ครองตำแหน่งนางงามจักรวาลในปีนี้
มี 64 ผู้เข้าประกวด ดังต่อไปนี้
ลิงคินพาร์กอันเดอร์กราวด์ 6.0
ลิงคินพาร์กอันเดอร์กราวด์ 6.0 () เป็นชุดแผ่นซีดี และดิจิตอลดาวน์โหลด ออกจำหน่ายเมื่อวันที่ 5 ธันวาคม พ.ศ. 2549 โดยลิงคินพาร์กอันเดอร์กราวด์ และเป็นอีพีลำดับที่ 6 โดยลิงคินพาร์กอันเดอร์กราวด์ อีพีนี้เป็นหนึ่งในอีพีที่ออกจำหน่ายปีและครั้งโดยแฟนคลับของลิงคินพาร์ก และเป็นอีพีที่ 6 ที่ออกจำหน่ายผ่านค่ายเพลงแมชชีนชอปเรเคิดดิงส์
กอดกัน
กอดกัน เป็นซิงเกิลของนักร้อง ธงไชย แมคอินไตย์ จากสตูดิโออัลบั้มของ "สไมล์คลับ" (2544) ประพันธ์คำร้องโดย อรรณพ จันสุตะ ทำนองโดย โจอี้ บอย และเรียบเรียงโดย 7DOGS
เพลงนี้ออกจำหน่ายในวันที่ 31 ตุลาคม พ.ศ. 2544 โดยมิวสิกวิดีโอเพลงนี้มี ดอม เหตระกูล, อนุชิต สพันธุ์พงษ์, รจนา เพชรกัณหา มาร่วมแสดงด้วย
จอยทูเดอะเวิลด์
จอยทูเดอะเวิลด์ หรือ พระทรงบังเกิด (คาทอลิก) หรือ ความสุขเปรมปรีดิ์มีแก่ชาวโลก (โปรเตสแตนต์) () เป็นเพลงเทศกาลที่ได้รับความนิยมที่สุดในช่วงวันคริสต์มาส เนื้อเพลงภาษาอังกฤษถูกเขียนขึ้น โดย ไอแซค วัตต์ ซึ่งมีเนื้อหาเกี่ยวกับช่วงครึ่งหลังของพระธรรมสดุดี บทที่ 98 ในพระคัมภีร์ไบเบิล และได้รับการตีพิมพ์ครั้งแรกในปี ค.ศ.1719 ในผลงานของ ไอแซค วัตต์ เนื้อหาพระธรรมสดุดีของเดวิดในส่วนนี้เป็นการสื่อเรื่องราวถึงพระคัมภีร์ภาคพันธสัญญาใหม่ และนำไปใช้ในการนมัสการของเหล่าคริสเตียน ไอแซค วัตต์ เขียนคำพูดไว้ว่า "จอยทูเดอะเวิลด์" เป็นเพลงนมัสการพระเกียรติและชัยชนะของพระคริสต์ และเพื่อการรับเสด็จการกลับมาอีกครั้งของพระคริสต์ในวันพิพากษาโลก ซึ่งเพลงจอยทูเดอะเวิลด์ได้รับการขนานนามจากชาวอิสราเอลว่าเป็นเพลงที่แสดงถึงความชื่นชมยินดี ที่พระคริสต์ได้นำหนทางที่จะได้คืนดีกับพระเป็นเจ้ามาให้
เพลงถูกนำมาปรับปรุงเนื้อร้องโดยวัตต์อีกครั้ง และครั้งนี้ได้รับการร่วมมือจาก โลเวลล์ เมสัน ในปี ค.ศ.1839 ในการปรับปรุงทำนองใหม่อีกด้วย จากทำนองเพลงเก่าซึ่งเชื่อว่ามีต้นกำเนิดมาจากจอร์จ เฟรดริก ฮันเดล ไม่น้อยเพราะรูปแบบของบท (And heaven and nature sing...)
จอร์จ เฟรดริก ฮันเดล เปิดวงดนตรีและการแสดง "Comfort ye from Handel's Messiah" และเป็นครั้งแรกที่ได้มีการบันทึกไว้ว่า เป็นการแสดงที่ยอดเยี่ยมจากบันทึก 4 ฉบับ ซึ่งสื่อถึงการมีความสุขเมื่อใช้ชีวิตอยู่ในพระเป็นเจ้า แต่อย่างไรก็ตาม จอร์จ เฟรดริก ฮันเดล ก็ไม่ได้เป็นผู้แต่งทำนองทั้งหมด
ทั้งนี้ ตั้งแต่ปี ค.ศ. 2000 เป็นต้นมา เพลงจอยทูเดอะเวิลด์ได้รับความนิยมสูงสุดในทวีปอเมริกาเหนือและทั่วโลก
รันอะเวย์ (เพลงลิงคินพาร์ก)
"รันอะเวย์" () เป็นเพลงของวงดนตรีร็อกชาวอเมริกัน ลิงคินพาร์ก เป็นเพลงลำดับที่ 6 จากสตูดิโออัลบั้มเปิดตัวของวง "ไฮบริดทีโอรี" เพลงนี้ได้นำไปรีมิกซ์แล้วรวมอยู่ในอัลบั้มรีมิกซ์ชุดแรก "รีแอนิเมชัน" โดยตั้งชื่อเพลงในฉบับรีมิกซ์ใหม่เป็น "Rnw@y" เพลงนี้ประพันธ์โดยลิงคินพาร์ก และมาร์ก เวกฟีลด์ เดโมของเพลงนี้ในปี พ.ศ. 2541 มีชื่อว่า "สติกแอนด์มูฟ" (Stick and Move) โดยรวมอยู่ในอัลบั้ม "" ซึ่งเดิมเคยออกในเทปตัวอย่างของวงในสมัยที่ใช้ชื่อวงว่า ซีโร ในปี พ.ศ. 2539 โดยใช้ชื่อว่า "สติกเอ็นมูฟ" (Stick N Move)
"รันอะเวย์" ในภาษาอังกฤษ หมายถึง วิ่งหนีออกไป โดยเพลงนี้อธิบายบุคคลที่รู้สึกทนทรมานเมื่ออยู่ในสังคม และตัดสินใจที่จะ "วิ่งหนีออกไป" เพลงนี้เป็นหนึ่งในไม่กี่เพลงในอัลบั้ม "ไฮบริดทีโอรี" ที่มีส่วนของการแร็ปของ ไมค์ ชิโนะดะ เพียงเล็กน้อย เหมือนกับเพลง "ครอว์ลิง"
"รันอะเวย์" ติดชาร์ตในสหรัฐอเมริกา ในช่วงที่อัลบั้ม "ไฮบริดทีโอรี" กำลังได้รับความนิยมเป็นอย่างมาก
ไลอิงฟรอมยู
"ไลอิงฟรอมยู" () เป็นเพลงของวงดนตรีร็อกชาวอเมริกัน ลิงคินพาร์ก ออกเป็นซิงเกิลประชาสัมพันธ์เมื่อวันที่ 16 มีนาคม พ.ศ. 2547 และเป็นเพลงลำดับที่ 4 ในสตูดิโออัลบั้มชุดที่ 2 ของวง "เมทีโอรา"
เพลงนี้เปิดตัวด้วยเสียงแซมเพิลคีย์บอร์ดที่เหมือนกับเสียงวิโอลา ซึ่งนำเข้าสู่เนื้อเพลงท่อนแรก และยังใช้เสียงแซมเพิลที่เหมือนเสียงของรถที่กำลังเบิร์นเอาต์ เพลงนี้ได้เป็น 1 ใน 7 เพลงที่ใช้ในการผสมผสานกับเพลงของนักร้องแร็ป เจย์-ซี "Dirt off Your Shoulder/Lying from You" ในอัลบั้ม"คอลลิชันคอร์ส" ออกจำหน่ายในเดือนพฤศจิกายน พ.ศ. 2547
ถึงแม้จะไม่มีมิวสิกวิดีโออย่างเป็นทางการสำหรับเพลงนี้ แต่ได้มีการรวมภาพการแสดงสดของเพลงนี้จากอัลบั้มบันทึกการแสดงสด "ไลฟ์อินเทกซัส" นำมาทำเป็นมิวสิกวิดีโอแทน และมีเสียงของวิดีโอเป็นการแสดงสดด้วย วิดีโอนี้มีอยู่ในไอทูนส์และในยูทูบ และรวมถึงวิดีโอเพลง "พอยส์ออฟออทอริตี" ด้วย
แบล็กเอาต์ (เพลงลิงคินพาร์ก)
"แบล็กเอาต์" () เป็นเพลงของวงดนตรีร็อกชาวอเมริกัน ลิงคินพาร์ก ออกเป็นซิงเกิลโปรโมตในวันที่ 8 กันยายน พ.ศ. 2553 เป็นเพลงลำดับที่ 9 จากสตูดิโออัลบั้มชุดที่ 4 ของวงในปี พ.ศ. 2553 "อะเทาซันด์ซันส์" เพลงนี้ประพันธ์โดยลิงคินพาร์ก และมีโปรดิวเซอร์ คือ ไมค์ ชิโนะดะ นักร้องนำร่วมของวง และ ริก รูบิน ในด้านเนื้อเพลงนั้น ไมค์ ชิโนะดะ ไม่ได้ร้องแร็ปในเพลงนี้ แต่มี เชสเตอร์ เบนนิงตัน ร้องในท่อนที่คล้ายการแร็ปแทน ซึ่งเหมือนเป็นการสลับหน้าที่ขับร้องกันกับไมค์ และสมาชิกวงก็ได้ประสานเสียงร้องในตอนท้ายของเพลง
ระวังคนกำลังเหงา
"ระวัง...คนกำลังเหงา" เป็นซิงเกิลของสุกฤษฎิ์ วิเศษแก้ว ในปี พ.ศ. 2556 ประพันธ์เนื้อร้องโดย หทัย แสงวิจิตร, แต่งทำนองและเรียบเรียงโดย พิชิต บัณฑิตเลิศรักษ์ ออกจำหน่ายในวันที่ 30 มกราคม พ.ศ. 2557
มิวสิกวิดีโอนี้ ถ่ายทำกันที่สตูดิโอเซนเตอร์พอยต์ ซ.ลาซาล และมีใหม่-ดาวิกา โฮร์เน่ มาร่วมแสดงในมิวสิกวิดีโอ โดยเป็นเรื่องราวของ ผกก.ออ-รัชตะ สมบัติไพบูลย์ชัย ผูกเรื่องให้บี้ถูกแฟนสาวบอกเลิกในช่วงเวลาที่กำลังจะมีคอนเสิร์ตใหญ่พอดี ถึงแม้บี้จะเศร้าเสียใจแค่ไหน ก็ต้องข่มความรู้สึกเอาไว้ เพราะงานต้องมาก่อน ทางฝั่งสาวใหม่ที่มาทำงานสตูดิโอเดียวกัน ก็มาเจอบี้ด้วยความบังเอิญ ทั้งคู่ก็เกิดอาการปิ๊งกันไปปิ๊งกันมา พอใหม่รู้ว่าบี้กำลังจะมีคอนเสิร์ตที่นี่ ก็เลยแอบตามมาให้กำลังใจ คนกำลังเหงาอย่างบี้เลยนึกสนุก คว้าใหม่ขึ้นมาแดนซ์กระจายด้วยกันบนเวที
เพลง "ระวัง...คนกำลังเหงา" ได้อันดับ 1 ของชาร์ต GMM Grammy Gmember Song Chart Top 100 ประประจำวันที่ 14 ตุลาคม พ.ศ. 2556 และ GMM Grammy Gmember MV Chart Top 5 ประจำวันที่ 25 พฤศจิกายน พ.ศ. 2556 จากการจัดอันดับของเว็บไซต์ Gmember.com
รายพระนามรัชทายาทสหราชอาณาจักร
นี่คือรายนามบุคคลในเวลาต่างๆ ที่อยู่ในลำดับการสืบราชบัลลังก์เป็นพระมหากษัตริย์แห่งราชอาณาจักรบริเตนใหญ่ (ค.ศ. 1707 - 1800), สหราชอาณาจักรบริเตนใหญ่และไอร์แลนด์ (ค.ศ. 1801 - 1922), และสหราชอาณาจักร (ค.ศ. 1922 - ปัจจุบัน) ซึ่งจะได้สืบบัลลังก์เมื่อพระมหากษัตริย์สวรรคตหรือสละราชบัลลังก์ บรรดาผู้ที่ได้สืบราชบัลลังก์จริงๆจะเป็นตัวอักษรหนา
รายนามนี้เริ่มต้นในปีค.ศ. 1707 ตามพระราชบัญญัติสหภาพ ค.ศ. 1707 ซึ่งเป็นการรวมราชอาณาจักรอังกฤษกับราชอาณาจักรสกอตแลนด์ (ก่อนหน้านี้เป็นรัฐที่แยกอิสระจากกัน มีระบบนิติบัญญัติแยกจากกันแต่มีพระมหากษัตริย์องค์เดียวกัน) เข้าเป็นรัฐเดียวกันคือ ราชอาณาจักรบริเตนใหญ่ สมเด็จพระราชินีนาถแอนน์ทรงเป็นสมเด็จพระราชินีนาถแห่งอังกฤษ, สกอตแลนด์และไอร์แลนด์ตั้งแต่วันที่ 8 มีนาคม ค.ศ. 1702 และเป็นสมเด็จพระราชินีนาถแห่งบริเตนใหญ่ในปีค.ศ. 1707 พระราชบัญญัติว่าด้วยการสืบราชสันตติวงศ์ ค.ศ. 1701กำหนดให้โซเฟีย เจ้าหญิงอีเล็คเตรสม่ายแห่งฮาโนเวอร์ในฐานะผู้สืบราชสันตติวงศ์ราชบัลลังก์อังกฤษ ซึ่งกฎหมายนี้ได้ขยายไปถึงสกอตแลนด์ด้วยผ่านสนธิสัญญาสหภาพ (มาตรา 2) และพระราชบัญญัติสหภาพ
วันนี้ วันสุดท้าย
"วันนี้...วันสุดท้าย" เป็นซิงเกิลของ สุพล พัวศิริรักษ์ จากอัลบั้ม "Good Afternoon" (พ.ศ. 2553) ออกจำหน่ายในวันที่ 31 มกราคม พ.ศ. 2555 โดยเนื้อหาของเพลงนั้น เป็นเพลงเศร้า โรแมนติก ได้ถ่ายทอดมุมมองความรักที่แม้จะจบลงไปแล้วก็ไม่จำเป็นต้องจางหายไปจากความรู้สึก เพราะความรักที่คนสองคนเคยมีต่อกันนั้น คือความทรงจำดีๆที่คงอยู่ในใจตลอดไป
มาร์ติน แกร์ริกซ์
มาร์ไตน์ เคราร์ด คาร์ริตเซิน () เป็นที่รู้จักกันดีในชื่อบนเวทีของเขา มาร์ติน แกร์ริกซ์ () เป็นดีเจและโปรดิวเซอร์ชาวดัตช์สังกัดค่ายเพลง STMPD RCRDS เขาเป็นที่รู้จักดีที่สุดกับเพลง "แอนิมัลส์" ("Animals") ซึ่งติดอันดับท็อป 10 มากกว่าสิบประเทศ เพลงได้ขึ้นอันดับหนึ่งในเบลเยียมและสหราชอาณาจักรและติดอันดับสามในไอร์แลนด์ ซิงเกิลของเขา "วิเซิร์ด" ("Wizard") ได้ร่วมผลิตกับเจย์ ฮาร์ดเวย์ (Jay Hardway) ก็ยังประสบความสำเร็จในหลายประเทศในปี 2014 เปิดตัวครั้งแรกด้วยการได้ติดอันดับ 40 ในอันดับท็อป 100 ของนิตยสารดีเจแมกาซีน (DJ Magazine) ในปัจจุบันติดอันดับ 1
ประเทศไทยในกีฬาแหลมทอง 1973
ประเทศไทย ได้เข้าร่วมการแข่งขันกีฬาแหลมทอง 1973 ถือเป็นการแข่งขันกีฬาแหลมทองครั้งที่ 7 มีการจัดขึ้นที่ประเทศสิงคโปร์ ซึ่งมีพิธีเปิดอย่างเป็นทางการในวันที่ 1 กันยายน พ.ศ. 2516 และพิธีปิดในวันที่ 8 กันยายน พ.ศ. 2502
หลังจบสิ้นการแข่งขัน นักกีฬาไทยได้รับเหรียญทอง 47 เหรียญ เหรียญเงิน 25 เหรียญ และเหรียญทองแดง 27 เหรียญ รวม 99 เหรียญ ครองเจ้าเหรียญทองจากการแข่งขันกีฬาซีเกมส์ครั้งนี้
มาเรีย มอนเทล
มาเรีย มอนเทล () เกิดเมื่อวันที่ 17 มกราคม ค.ศ. 1969 เป็นนักร้องชาวเดนมาร์ก เธอเริ่มร้องเพลงบทเวทีเล็กกับมอร์เทน ไรมาร์ (Morten Remar) ในช่วงยุค 1980 และ 1990 ในช่วงกลางยุค 1990 ได้ออกอัลบั้มที่สองสแวตแอตแวร์คุอินเนอ (Svært At Være Gudinde) และเธอกลายเป็นที่รู้จักกับเพลงฮิตของเธอ "Di Da Di (And So The Story Goes)" ซึ่งได้รับการแปลเป็นภาษาอังกฤษและสเปน รวมถึงภาษาไทย นอกจากนี้เพลงได้คัฟเวอร์โดย โคโค ลี (Coco Lee) และขายได้กว่า 2 ล้านแผ่น
มักกะโรนีอบชีส
มักกะโรนีอบชีส () เป็นอาหารที่ประกอบด้วยมักกะโรนีกับเนยแข็งซึ่งส่วนมากนิยมใช้เชดดาร์ชีส บางครั้งอาจมีส่วนประกอบอื่นด้วย เช่น เกล็ดขนมปัง เนื้อสัตว์ ผัก มักกะโรนีอบชีสเป็นอาหารที่นิยมรับประทานอย่างแพร่หลายในหลายประเทศที่มีประชากรที่พูดภาษาอังกฤษเป็นภาษาแม่เป็นส่วนใหญ่ เช่น สหราชอาณาจักร สหรัฐอเมริกา แคนาดา ออสเตรเลีย นิวซีแลนด์ เป็นต้น
อินมายรีเมนส์
"อินมายรีเมนส์" () (ชื่อเดิม "One Forty") เป็นเพลงของวงดนตรีร็อกชาวอเมริกัน ลิงคินพาร์ก จากสตูดิโออัลบั้มชุดที่ 5 ของวง "ลีฟวิงทิงส์" ถึงแม้เพลงนี้จะไม่ได้ออกมาเป็นซิงเกิล แต่ก็ได้เข้าสู่ชาร์ตซิงเกิลในประเทศเยอรมันในอันดับที่ 83 เพลงนี้ประพันธ์โดยลิงคินพาร์ก และมีโปรดิวเซอร์คือ ไมค์ ชิโนะดะ นักร้องนำร่วมของวง และ ริก รูบิน
เพลง "อินมายรีเมนส์" ประกอบด้วยเสียงทำนองเปียโน และเสียงกลองหรือเพอร์คัชชันที่ใช้ในการทหาร โดยสามารถได้ยินได้ในท่อนบริดจ์ของเพลง และมีความเร็วจังหวะของเพลงในระดับปานกลาง
ไลส์กรีดมิสเซอรี
"ไลส์กรีดมิสเซอรี" () เป็นเพลงของวงดนตรีร็อกชาวอเมริกัน ลิงคินพาร์ก เป็นเพลงลำดับที่ 4 ในสตูดิโออัลบั้มชุดที่ 5 ของวง "ลีฟวิงทิงส์" เพลงนี้ได้เข้าสู่ชาร์ตซิงเกิลเพลงร็อกแห่งสหราชอาณาจักรในอันดับที่ 26 แต่เพลงนี้ก็ไม่ได้จำหน่ายเป็นซิงเกิล เพลงนี้ประพันธ์โดยลิงคินพาร์ก และมีโปรดิวเซอร์คือ ไมค์ ชิโนะดะ นักร้องนำร่วมของวง และ ริก รูบิน เพลง "ไลส์กรีดมิสเซอรี" ได้นำมาออกเป็นซิงเกิลโปรโมต และโปรโมตให้กับเกม "" และได้นำมาใช้เป็นเพลงประกอบตัวอย่างเกม ชื่อเดิมของเพลงนี้มีชื่อว่า "Piledriver" และต่อมาได้เปลี่ยนเป็น "Breaking Point" และ "Lies Greed Misery" ตามลำดับ
เพลง "ไลส์กรีดมิสเซอรี" ได้มีการกล่าวถึงว่า "เป็นจุดเด่นของความสามารถของวงในการเล่นเพลงกับแนวเพลงอย่างฮิปฮอป และดูเหมือนว่าเพลงนี้มีดนตรีที่หนัก" และเพลงนี้ยังทำให้มีการกล่าวถึง สกริลเลกซ์ เนื่องจากมีจังหวะอิเล็กทรอนิกส์ตลอดทั้งเพลง
ริก รูบิน
เฟรดเดอริก เจย์ "ริก" รูบิน () เกิดเมื่อวันที่ 10 มีนาคม ค.ศ. 1963 เป็นโปรดิวเซอร์เพลงชาวอเมริกัน และอดีตประธานร่วมของค่ายเพลงโคลัมเบียเรเคิดส์ ร่วมกับ Russell Simmons, รูบินเป็นผู้ก่อตั้งค่ายเพลงเดฟแจมเรเคิดดิงส์ และอเมริกันเรเคิดดิงส์ รูบินช่วยทำให้ศิลปินแนวฮิปฮอปต่าง ๆ เป็นที่นิยมแพร่หลาย ได้แก่ บีสตีบอยส์, แอลแอล คูล เจ, พับลิกเอเนมี และ รัน–ดี.เอ็ม.ซี.
ทั้งผิดก็ยังรัก
"ทั้งผิดก็ยังรัก" เป็นซิงเกิลของวงเอบีนอร์มัล ในปี พ.ศ. 2557 ประพันธ์เนื้อร้อง-ทำนองโดย ฟองเบียร์ (ปฏิเวธ อุทัยเฉลิม) และเรียบเรียงโดย เอบีนอร์มัล ออกจำหน่ายและมิวสิกวิดีโอเผยแพร่ในวันที่ 16 ตุลาคม พ.ศ. 2557 และในปี พ.ศ. 2558 ได้ถูกนำมาเป็นเพลงประกอบละครโทรทัศน์เรื่อง "เงาใจ"
ดนตรีของเพลงนี้ เป็นเพลงรักแบบเจ็บๆที่ไปรัก คนที่ไม่สิทธิ์แม้แต่จะคิด ผนวกกับซาวน์ดนตรีช้าๆ แต่ยังคงซิกเนเจอร์ของพวกเขาอย่างครบถ้วนท­ุกตัวโน้ตในแบบป็อปร็อก อีกหนึ่งความพิเศษของเพลงนี้คือ ได้มือคีย์บอร์ดในตำนานอย่าง “บอย สันธาน เลาหวัฒนาวิทย์ ” แห่งวง “ไมโคร” มาร่วมเสริมความเพราะในซิงเกิ้ลนี้­ด้วย
เพลง "ทั้งผิดก็ยังรัก" ได้ติดอันดับสูงสุด 8 จากการจัดอันดับของซี้ดเอฟเอ็ม ในชาร์ตของ ซี้ดเอฟเอ็ม ชาร์ตท็อป 20 ประจำวันที่ 21 ธันวาคม พ.ศ. 2557 และติดอันดับสูงสุด 8 จากการจัดอันดับของอีเอฟเอ็ม ในชาร์ตของ อีเอฟเอ็ม ชาร์ต 94 ท็อป แอรเพลย์ ประจำวันที่ 13 ธันวาคม พ.ศ. 2557 โดยวัดจากการออกอากาศของคลื่นวิทยุในกรุงเทพมหานครและปริมณฑล จำนาน 40 สถานี
อาร์ตีกา ซารี เดวี
อาร์ตีกา ซารี เดวี (, 29 กันยายน พ.ศ. 2522 —) เป็น นักแสดง นางแบบ ชาวอินโดนีเซีย รู้จักในสถานะ ปูตรี อินโดนิเซีย 2547 และ หนึ่งในผู้เข้ารอบนางงามจักรวาล 2005 15 คนสุดท้าย
อาร์ตีกา ผู้ที่มีความสูงประมาณ 168 เซนติเมตร และน้ำหนัก 47 กิโลกรัม เป็นตัวแทนของหมู่เกาะบังกาเบอลีตุง ในการประกวด ปูเตอรีอินโดเนเซีย 2547 ในการประกวด อาร์ตีกา ในวัยเพียง 25 ปี ได้เดินทางไปประกวด นางงามจักรวาล 2005 ที่ ประเทศไทย แม้ว่าเธอได้รับต่อต้านหลาย ๆ ด้าน ในการประกวด นางงามจักรวาล 2005 ได้เข้ารอบ 15 คนสุดท้าย และเป็นคนเดียวในเอเชียที่ผ่านเข้ารอบในการประกวด ก่อนการประกวดนางงามจักรวาล อาร์ตีกา มีภาพหลุดคล้ายเธอ ในการเปลือยหน้าอก และเธอก็ได้ปฏิเสธว่าไม่ใช่เธอ 
หลังจากเสร็จสิ้น อาร์ตีกา ได้เข้าวงการบันเทิงอย่างเต็มตัวโดยการแสดงหนัง โฆษณา หรือเป็นนางแบบ และเธอก็ได้เล่นภาพยนตร์ในอีหลายเรื่องต่อมา "โอเปร่าชวา" (Opera Jawa) (2006) และ Planet Mars (2008) และอาร์ตีกา ก็ได้รับรางวัล นักแสดงหญิงภาพยนตร์ยอดเยี่ยมในเทศกาลภาพยนตร์ 3 ทวีป ใน เมืองน็องต์ ฝรั่งเศส และเธอเองก็ยังได้รับรางวัลนักแสดงหญิงยอดเยี่ยมในเทศกาลภาพยนตร์นานาชาติอิสระ ใน บรัสเซลส์ เบลเยียม ระหว่างวันที่ 4-9 พฤศจิกายน 2008 และเธอเองก็ยังได้เล่นภาพยนตร์เรื่อง Mati Bujang Tengah Malam ซึ่งรับบทเป็นอินดี้
อาร์ตีกา ซารี เดวี ได้เข้าร่วมการประกวด นางงามจักรวาล 2005 โดยเธอได้รับการวิจารณ์อย่างหนักจากผู้ที่ไม่เห็นด้วย โดยทั้งผู้ที่ไม่เห็นเรียกร้องให้ให้เธอถอนตัวออกจากประกวด
บุตรแห่งเสรีภาพ
บุตรแห่งเสรีภาพ () เป็นองค์การผู้คัดค้านซึ่งก่อตั้งในสิบสามอาณานิคมอเมริกัน เป็นสมาคมลับ ก่อตั้งเพื่อพิทักษ์สิทธิผู้อยู่ในนิคมและต่อสู้กับการละเมิดการเก็บภาษีโดยรัฐบาลอังกฤษ ขึ้นชื่อมากที่สุดจากกรณีการเลี้ยงน้ำชาที่บอสตันใน ค.ศ. 1773
การเลือกตั้งสหพันธรัฐในเยอรมนี พ.ศ. 2552
การเลือกตั้งสหพันธรัฐในเยอรมนี พ.ศ. 2552 จัดขึ้นเมื่อวันที่ 27 กันยายน พ.ศ. 2552 ในการเลือกตั้งครั้งนี้อังเกลา แมร์เคิลนำพรรคสหภาพประชาธิปไตยคริสเตียนและพรรคสหภาพสังคมคริสเตียน(CDU/CSU)ชนะการเลือกตั้งเป็นสมัยที่ 2 ติดต่อกัน โดยได้รับที่นั่งรวมกัน 239 ที่นั่ง แต่ที่นั่งของพรรคน้อยกว่ากึ่งหนึ่งของจำนวนที่นั่งในสภาผู้แทนราษฎร ทำให้ต้องจัดตั้งรัฐบาลเสียงข้างมากกับพรรคประชาธิปไตยเสรี(FDP)ซึ่งได้รับที่นั่ง 93 ที่นั่ง พรรคประชาธิปไตยสังคม(SPD)ได้รับที่นั่ง 146 ที่นั่ง พรรคซ้ายได้รับที่นั่ง 76 ที่นั่ง พรรคกรีนได้รับที่นั่ง 68 ที่นั่ง
สภาผู้แทนราษฎร(Bundestag)ใช้ระบบเลือกตั้งแบบผสม(Mixed-member proportional representation) คือ ระบบเขต และ บัญชีรายชื่อ
รายนามผู้ดำรงตำแหน่งมิสไทยแลนด์เวิลด์
ต่อไปนี้เป็นรายนามผู้ชนะในการประกวด มิสไทยแลนด์เวิลด์ ในแต่ละปี
การเลือกตั้งสหพันธรัฐในเยอรมนี พ.ศ. 2548
การเลือกตั้งสหพันธรัฐในเยอรมนี พ.ศ. 2548 จัดขึ้นเมื่อวันที่ 18 กันยายน พ.ศ. 2548 ในการเลือกตั้งครั้งนี้อังเกลา แมร์เคิลนำพรรคสหภาพประชาธิปไตยคริสเตียนและพรรคสหภาพสังคมคริสเตียน(CDU/CSU)ชนะการเลือกตั้งโดยได้รับที่นั่งรวมกัน 226 ที่นั่ง ทำให้เธอเป็นนายกรัฐมนตรีหญิงคนแรก แต่ที่นั่งของพรรคน้อยกว่ากึ่งหนึ่งของจำนวนที่นั่งในสภาผู้แทนราษฎร ทำให้ต้องจัดตั้งรัฐบาลเสียงข้างมากกับพรรคประชาธิปไตยสังคม(SPD)ซึ่งได้รับที่นั่ง 222 ที่นั่ง และเป็นครั้งที่ 2 ที่สองพรรคการเมืองหลักจัดตั้งรัฐบาลผสมด้วยกัน พรรคประชาธิปไตยเสรีได้รับที่นั่ง 61 ที่นั่ง พรรคซ้าย(The Left.PDS)ได้รับที่นั่ง 54 ที่นั่ง และพรรคกรีนได้รับที่นั่ง 51 ที่นั่ง
สภาผู้แทนราษฎร(Bundestag)ใช้ระบบเลือกตั้งแบบผสม(Mixed-member proportional representation) คือ ระบบเขต และ บัญชีรายชื่อ
รักเธอเพราะ
"รักเธอเพราะ" เป็นซิงเกิลของวงเอบีนอร์มัล ในปี พ.ศ. 2557 ประพันธ์เนื้อร้อง-ทำนองโดย ฟองเบียร์ (ปฏิเวธ อุทัยเฉลิม) และเรียบเรียงโดย เอบีนอร์มัล ออกจำหน่ายในวันที่ 13 มีนาคม พ.ศ. 2557
เพลง "รักเธอเพราะ" นั้นเพลงพิเศษสำหรับขอบคุณแฟนเพลงของ เอบีนอร์มัล ที่ได้เดินทางเส้นทางดนตรีมาถึง 12 ปี
มิวสิกวิดีโอเพลง “รักเธอเพราะ” นั้น เป็นภาพจะเป็นงานปาร์ตี้เล็กๆแต่เน้นความเป็นกันเองแบบถึงเนื้อถึงตัว ระหว่างแฟนคลับกับศิลปิน ซึ่งถือเป็นสิ่งแทนคำขอบคุณและเหตุผลว่าระหว่างเรารักกันเพราะอะไร ซึ่งบรรยากาศในวันนั้น เอบีนอร์มัล บอกว่าเป็นอีกหนึ่งวันที่จะไม่มีวันลืมเพราะเพลงนี้ไม่ได้แต่งให้ผู้หญิงคนไหน หรือผู้ชายคนใด แต่เพลงนี้ มอบแด่ “พวกคุณ” ทุกคน
เพลง รักเธอเพราะ ได้ติดอันดับสูงสุด 26 จากการจัดอันดับของเวอร์จิ้นฮิตซ์ ในชาร์ตของ 95.5 เอฟเอ็ม เวอร์จิ้นฮิตซ์ ชาร์ตท็อป 40 ประจำวันที่ 23-29 มิถุนายน พ.ศ. 2557 โดยวัดจากการออกอากาศของคลื่นวิทยุในกรุงเทพมหานครและปริมณฑล จำนาน 40 สถานี
ถือว่าเราไม่เคยพบกัน
"ถือว่าเราไม่เคยพบกัน" เป็นซิงเกิลของวงเอบีนอร์มัล ในปี พ.ศ. 2556 ประพันธ์เนื้อร้อง-ทำนองโดย ฟองเบียร์ (ปฏิเวธ อุทัยเฉลิม) แต่งร่วมกับ ตุล อพาร์ตเมนต์คุณป้า และเรียบเรียงโดย เก่ง-โอ่ง เอบีนอร์มัล ออกจำหน่ายในวันที่ 21 ตุลาคม พ.ศ. 2556
เพลง "ถือว่าเราไม่เคยพบกัน" ได้ติดอันดับสูงสุด 10 จากการจัดอันดับของซี้ดเอฟเอ็ม ในชาร์ตของ ซี้ดเอฟเอ็ม ชาร์ตท็อป 20 ประจำวันที่ 29 มิถุนายน พ.ศ. 2556 และได้ติดอันดับสูงสุด 21 จากการจัดอันดับของเวอร์จิ้นฮิตซ์ ในชาร์ตของ 95.5 เอฟเอ็ม เวอร์จิ้นฮิตซ์ ชาร์ตท็อป 40 ประจำวันที่ 22 ธันวาคม พ.ศ. 2556 โดยวัดจากการออกอากาศของคลื่นวิทยุในกรุงเทพมหานครและปริมณฑล จำนาน 40 สถานี
จูเอลรีบ็อกซ์ (อัลบั้ม)
จูเอลรีบ็อกซ์ () เป็นสตูดิโออัลบั้มภาษาญี่ปุ่นชุดแรกของ ที-อารา กลุ่มศิลปินหญิงชาวเกาหลี สังกัดอีเอ็มไอมิวสิคเจแปน ออกวางจำหน่ายวันที่ 6 มิถุนายน ค.ศ. 2012 อัลบั้มมี 2 แบบ เพื่อที่จะโปรโมตอัลบั้ม เป็นการออกทัวร์คอนเสิร์ตญี่ปุ่นครั้งแรกของพวกเธอ เมื่อวันที่ 19 มิถุนายน ค.ศ. 2012 นี่เป็นอัลบั้มภาษาญี่ปุ่นของพวกเธอโดยมีสมาชิกอีกหนึ่งคนคือ ฮวาย็อง
วุฒิศักดิ์ มณีสุข
วุฒิศักดิ์ มณีสุข เป็นนักฟุตบอลระดับอาชีพชาวไทย ปัจจุบัน เขาทำหน้าที่ร่วมกับสโมสรฟุตบอลราชนาวีในการแข่งขันไทยพรีเมียร์ลีก
วุฒิศักดิ์ มณีสุข เป็นนักกีฬาฟุตบอล ผู้เคยทำหน้าที่ร่วมกับทีมนครปฐม ยูไนเต็ด รวมถึงสโมสรฟุตบอลธนาคารกรุงเทพ ตลอดจนเป็นนักฟุตบอลตำแหน่งกองหลังรายสำคัญ ผู้เคยทำหน้าที่ร่วมกับทีมพัทยา ยูไนเต็ด, ศรีราชา บ้านบึง, บีอีซี เทโรศาสน, ราชบุรี และเพื่อนตำรวจ ก่อนที่จะเข้าร่วมสังกัดสโมสรฟุตบอลราชนาวีในการแข่งขันไทยพรีเมียร์ลีก 2558
เดลตาแอร์ไลน์ เที่ยวบินที่ 1288
เดลตาแอร์ไลน์ เที่ยวบินที่ 1288 เป็นเที่ยวบินจากท่าอากาศยานเพนซาโคลา รัฐฟลอริดา ประเทศสหรัฐอเมริกา ถึง ท่าอากาศยานนานาชาติฮาร์ทสฟิลด์–แจ็คสัน แอตแลนตา แอตแลนตา ประเทศจอร์เจีย บนเครื่องบินแมคดอนเนลล์ดักลาส เอ็มดี-88
ในขณะที่กำลังบินขึ้นจากทางวิ่งที่ 17 จากท่าอากาศยานเพนซาโคลา วันที่ 6 กรกฎาคม พ.ศ. 2539, เครื่องยนต์ที่ 1 (เครื่องยนต์ซ้าย) ได้เกิดปัญหาจนทำให้ไม่สามารถบินขึ้นต่อไปได้ นักบินจึงทำการยกเลิกการบินขึ้นและหยุดเครื่องบินลงที่ทางวิ่ง อุบัติเหตุครั้งนี้ส่งผลกระทบให้มีผู้โดยสารเสียชีวิต 2 คน บาดเจ็บ 2 คนและบาดเจ็บสาหัส 3 คน
ในรายการผู้บาดเจ็บและเสียชีวิตมีรายการตัวอย่างดังต่อไปนี้
- Anita L. อายุ 39 ปี - บาดเจ็บ
- Derek และ Spencer - บาดเจ็บ
- Michigan และ Nolan - บาดเจ็บสาหัส.
โดยสรุปมีผู้บาดเจ็บและบาดเจ็บสาหัสทั้งหมด 5 คน ผู้เสียชีวิตรวม 2 คน
หลังจากการสืบสวนสาเหตุของหน่วยงานย่อยของสำนักงานบริหารการบินแห่งชาติของสหรัฐ (FAA) ได้มีการออกรายงานสรุปสาเหตุว่าเกิดจากชิ้นส่วนที่ใช้ยึดเครื่องยนต์ที่ 1 ที่คอมเพรสเซอร์ด้านหน้าเกิดความเสียหาย จึงได้ได้มีการรายงานให้สายการบินผู้ควบคุมทำการพัฒนาและปรับปรุงระบบงานในการดูแลรักษาต่อไป
ในเดือนสิงหาคม พ.ศ. 2559, สำนักงานบริหารการบินแห่งชาติของสหรัฐ (FAA) ได้รายงานว่าเครื่องบินหมายเลขทะเบียน N927DA หรือเครื่องบินลำที่เกิดอุบัติเหตุ มีการใช้ให้บริการขนส่งโดยเดลตาแอร์ไลน์ในเส้นทาง เพนซสโคลา-แอตแลนตา และหมายเลขเที่ยวบิน DL1288 ยังมีการใช้ในเส้นทาง นครนิวยอร์ก(LGA) ถึง ฟอร์ตลอเดอร์เดล (FLL)
ไอลล์บีกอน
"ไอลล์บีกอน" () (ชื่อเดิม "Primo") เป็นเพลงของวงดนตรีร็อกชาวอเมริกัน ลิงคินพาร์ก เป็นเพลงลำดับที่ 5 ในสตูดิโออัลบั้มชุดที่ 5 ของวง "ลีฟวิงทิงส์" เพลงนี้ประพันธ์โดยลิงคินพาร์ก และมีโปรดิวเซอร์คือ ไมค์ ชิโนะดะ นักร้องนำร่วมของวง และ ริก รูบิน เพลงนี้มีเสียงเครื่องสายที่เล่นโดย อาร์เคด ไฟร์ เตรียมการโดย โอเวน แพลเลตต์ เพลงนี้ได้เข้าสู่ชาร์ตซิงเกิลเพลงร็อกแห่งสหราชอาณาจักรในอันดับที่ 26 และได้รวมอยู่ในรายการเพลงของสถานีวิทยุโมเดิร์นร็อกแห่งลอสแอนเจลิส เคอาร์โอคิว ในวันที่ 5 ธันวาคม พ.ศ. 2555
ในวันที่ 14 พฤศจิกายน พ.ศ. 2556 ลิงคินพาร์กได้ออกเดโมเก่าของเพลง "ไอลล์บีกอน" มีชื่อว่า "พรีโม (ไอลล์บีกอน - ลองฟอร์ม 2010 เดโม)" ในหน้า Tumblr อย่างเป็นทางการของลิงคินพาร์ก ซึ่งเป็นการโปรโมตอัลบั้มของลิงคินพาร์กอันเดอร์กราวด์ที่ได้ออกจำหน่ายในเวลาต่อมา โดยเดโมนี้ได้รวมอยู่ในอัลบั้ม "ลิงคินพาร์กอันเดอร์กราวด์ XIII" เป็นแทร็กลำดับที่ 3 ในอัลบั้ม
"ไอลล์บีกอน (ไวซ์รีมิกซ์)" () เป็นเพลงรีมิกซ์ของวงดนตรีร็อกชาวอเมริกัน ลิงคินพาร์ก รีมิกซ์มาจากเพลง "ไอลล์บีกอน" จากสตูดิโออัลบั้มชุดที่ 5 ของวง "ลิฟวิงทิงส์" ซึ่งออกในปี พ.ศ. 2555 รีมิกซ์โดย ดีเจไวซ์ โดยไวซ์ยังได้ทำผลงานร่วมกับ ไมค์ ชิโนะดะ ในเพลงเดโมที่ชื่อว่า "ฟรีสไตล์" และมี พุชชาที ได้มาเป็นศิลปินรับเชิญในรีมิกซ์นี้ด้วย "ไอลล์บีกอน (ไวซ์รีมิกซ์)" ได้ออกเผยแพร่ใน Tumblr ในวันที่ 24 ตุลาคม พ.ศ. 2556 เพลงนี้รวมเป็นเพลงลำดับที่ 5 ในอัลบั้มรีมิกซ์ชุดที่ 2 ของลิงคินพาร์ก "รีชาจด์"
ชะตารัก ลิขิตหัวใจ
ชะตารัก ลิขิตหัวใจ (; ) ละครโทรทัศน์แนวโรแมนติกดราม่าคอมาดีสัญชาติเกาหลีใต้ ออกอากาศฉายในประเทศเกาหลีใต้ในช่วงปี ค.ศ. 2008–2009
ชะตารัก ลิขิตหัวใจ เผยแพร่ออกอากาศทางช่องเคบีเอส1 ระหว่างวันที่ 5 พฤษภาคม ค.ศ. 2008 จนถึงวันที่ 9 มกราคม ค.ศ. 2009 เป็นประจำทุกวันจันทร์จนถึงวันศุกร์ในเวลา 20:25 น. รวมทั้งสิ้น 178 ตอน สำหรับในประเทศไทยออกอากาศทางช่อง 3 ตั้งแต่วันที่ 25 กันยายน ค.ศ. 2014 จนถึงวันที่ 1 มกราคม ค.ศ. 2015 เป็นประจำทุกวันจันทร์จนถึงวันศุกร์ เวลา 02.15–03.30 น. และในวันเสาร์ เวลา 01.30–04.00 น. ในวันอาทิตย์ เวลา 01.45–03.30 น. ทางช่อง 3 ปกติ และทุกวัน เวลา 20.30–22.00 น. ทางช่อง 3 แฟมิลี
ละครโทรทัศน์ชุดนี้นับเป็นผลงานการแสดงครั้งแรกของอิม ยุน-อา หนึ่งในสมาชิกวงเกิร์ลกรุปเกิลส์เจเนอเรชัน
จาง แซ-ย็อก หญิงสาววัย 23 ปี ที่กำพร้าพ่อแม่มีความฝันที่จะเป็นนักออกแบบเครื่องครัว แซ-ย็อก เติบโตมาในบ้านเลี้ยงดูเด็กกำพร้า โดยเธอถูกทิ้งอยู่บนชายหาดตั้งแต่อายุ 4 ขวบ โดยมีเพียงรองเท้าคู่เดียว และเป็นตำรวจที่มาเจอเธอเข้าในเวลาเช้ามืด เธอจึงได้ชื่อว่า "แซ-ย็อก" (새벽) ซึ่งแปลว่า "เช้ามืด" ขณะที่นามสกุลของเธอมาจากนามสกุลของผู้อำนวยการบ้านแห่งนี้ แซ-ย็อกประสบอุบัติเหตุจากการเล่นดอกไม้ไฟจนตาบอด แต่เคราะห์ดีที่เธอได้รับการผ่าตัดเปลี่ยนกระจกตาจาก คิม นา-ยอง แพทย์สาวอายุไล่เลี่ยกับเธอ ที่ได้บริจาคร่างกายให้ก่อนจะเสียชีวิตจากอุบัติเหตุทางรถยนต์ แต่การเสียชีวิตอย่างกระทันหันของนา-ยอง ครอบครัวคิมไม่ได้รับรู้เลย จนกระทั่งแซ-ย็อกได้ปรากฏตัวขึ้นและบอกเล่าความจริงทั้งหมดให้ครอบครัวคิมรับรู้ นั่นทำให้ทุกคนช็อก ต่อมา พ่อและแม่ของนา-ยอง ได้รับอุปการะแซ-ย็อกไว้ในฐานะลูกบุญธรรม ทั้งคู่รักใคร่แซ-ย็อกเหมือนลูกสาวแท้ ๆ โดยเฉพาะ โอ ยอง-ซุก ผู้เป็นแม่นั้นบอกว่าแซ-ย็อกเหมือนนา-ยองกลับชาติมาเกิด
ต่อมา แซ-ย็อก ได้เข้าทำงานในตำแหน่งนักออกแบบเครื่องครัวตามความฝันจริง ๆ ในบริษัท โลฮาส ซึ่งเป็นบริษัทยักษ์ใหญ่ แม้แซ-ย็อกจะเป็นเพียงพนักงานฝึกงาน แต่ก็ทำหน้าที่ได้ดี คัง โฮ-เซ ผู้จัดการฝ่ายขาย ผู้เป็นลูกชายเพียงคนเดียวของประธานโลฮาส โฮ-เซชอบแซ-ย็อกทันทีที่แรกเห็น แม้โฮ-เซ จะมีคู่หมั้นอยู่แล้ว คือ คิม ซู-บิน ผู้มีศักดิ์เป็นลูกพี่ลูกน้องของคิม นา-ยอง และยังเป็นผู้จัดการฝ่ายออกแบบ ซึ่งเป็นหัวหน้าโดยตรงของแซ-ย็อกอีกด้วย โฮ-เซ พยายามที่จะบอกเลิก กับซู-บิน แต่ก็ยากลำบากเพราะซู-บินไม่ยอมที่จะเลิกง่าย ๆ อีกทั้งแม่ของโฮ-เซก็รังเกียจแซ-ย็อกมากด้วย เหตุเพราะเธอเป็นคนจนไม่มีชาติตระกูล
อะเพลซฟอร์มายเฮด
"อะเพลซฟอร์มายเฮด" () เป็นเพลงของวงดนตรีร็อกชาวอเมริกัน ลิงคินพาร์ก เป็นเพลงลำดับที่ 9 จากสตูดิโออัลบั้มเปิดตัวของวง "ไฮบริดทีโอรี" ประพันธ์โดยลิงคินพาร์ก และมาร์ก เวกฟีลด์ อดีตนักร้องนำของวง เพลงนี้ได้นำไปรีมิกซ์แล้วรวมอยู่ในอัลบั้มรีมิกซ์ชุดแรก "รีแอนิเมชัน" โดยตั้งชื่อเพลงในฉบับรีมิกซ์ใหม่เป็น "Plc.4 Mie Hæd" เพลงนี้มีมีเดโมเดิมมีชื่อว่า "เอสซอล" (Esaul) โดยรวมอยู่ในอัลบั้มตัวอย่างในช่วงแรกของวง และได้รวมอยู่ในอัลบั้ม "ลิงคินพาร์กอันเดอร์กราวด์ 11.0" ด้วยเนื้อเพลงที่แตกต่างจากเวอร์ชันปัจจุบัน
ออลฟอร์นัททิง
"ออลฟอร์นัททิง" () เป็นเพลงของวงดนตรีร็อกชาวอเมริกัน ลิงคินพาร์ก ร่วมกับ เพจ แฮมิลตัน นักกีตาร์และนักร้องชาวอเมริกันจากวงดนตรีแนวอัลเทอร์เนทีฟเมทัล เฮลเมต รวมอยู่ในสตูดิโออัลบั้มชุดที่ 6 ของลิงคินพาร์ก "เดอะฮันติงปาร์ตี" เพลงนี้ได้เข้าสู่ชาร์ตซิงเกิลเพลงร็อกแห่งสหราชอาณาจักรในอันดับที่ 23 แม้จะไม่ได้ออกเป็นซิงเกิลก็ตาม เพลงนี้ประพันธ์โดยลิงคินพาร์ก และมีโปรดิวเซอร์ คือ ไมค์ ชิโนะดะ นักร้องนำร่วมของวง และแบรด เดลสัน มือกีตาร์ของวง เพลงนี้ได้อยู่ในอัลบั้มประกอบวิดีโอเกม "โปรอีโวลูชันซอกเกอร์ 2015"
เพลง "ออลฟอร์นัททิง" ปรากฏเป็นเพลงลำดับที่ 2 ในอัลบั้ม "เดอะฮันติงปาร์ตี" เพลงนี้มีเอาต์โทรเชื่อมต่อกับเพลงลำดับต่อไปในอัลบั้ม คือเพลง "กิลตีออลเดอะเซม" ซึ่งเป็นซิงเกิลแรกจากอัลบั้ม
เทรเชอร์บ็อกซ์ (อัลบั้ม)
เทรเชอร์บ็อกซ์ () เป็นสตูดิโออัลบั้มภาษาญี่ปุ่นชุดที่สองของ ที-อารา กลุ่มศิลปินหญิงชาวเกาหลี สังกัดอีเอ็มไอมิวสิคเจแปน ออกวางจำหน่ายวันที่ 7 สิงหาคม ค.ศ. 2013 อัลบั้มมี 2 แบบ เพื่อที่จะโปรโมตอัลบั้ม เป็นการออกทัวร์คอนเสิร์ตญี่ปุ่นครั้งที่สองของพวกเธอ เมื่อวันที่ 4 กันยายน ค.ศ. 2013
คีส์ทูเดอะคิงดอม
"คีส์ทูเดอะคิงดอม" () เป็นเพลงของวงดนตรีร็อกชาวอเมริกัน ลิงคินพาร์ก จากสตูดิโออัลบั้มชุดที่ 6 ของวง "เดอะฮันติงปาร์ตี" เพลงนี้ได้เข้าสู่ชาร์ตซิงเกิลเพลงร็อกแห่งสหราชอาณาจักรในอันดับที่ 33 แม้จะไม่ได้ออกเป็นซิงเกิลก็ตาม เพลงนี้ประพันธ์โดยลิงคินพาร์ก และมีโปรดิวเซอร์ คือ ไมค์ ชิโนะดะ นักร้องนำร่วมของวง และแบรด เดลสัน มือกีตาร์ของวง
ในการวิจารณ์เพลงแต่ละเพลงในอัลบั้ม โดย "บิลบอร์ด" เพลงนี้ได้รับการตอบรับในด้านบวก และได้อธิบายว่าเป็นเพลงที่เหมาะสมอย่างแท้จริงในการเป็นเพลงเปิดตัวของอัลบั้ม ด้วยเสียงการแผดเสียงของเชสเตอร์ เบนนิงตัน ในตอนเริ่มของเพลงว่า — "No control! No surprise!" — และขึ้นดนตรีด้วยกลองโดย ร็อบ บัวร์ดอน ต่อด้วยเสียงกีตาร์ ในช่วงอินโทรนี้เหมือนเป็นการฉีกแนวดนตรีเป็นของลิงคินพาร์กมาเป็นแบบฮาร์ดคอร์พังก์ เมื่อเข้าท่อนแรกของไมค์ ชิโนะดะ ได้ทำให้แนวดนตรีกลับมาเป็นนูเมทัล
แม่น้ำสเกลต์
แม่น้ำสเกลต์ (), แม่น้ำสแค็ลเดอ () หรือ แม่น้ำแอ็สโก () เป็นแม่น้ำในทวีปยุโรป อยู่ทางตะวันตกของทวีป ต้นน้ำอยู่ในจังหวัดแอนทางตะวันออกเฉียงเหนือของประเทศฝรั่งเศส ผ่านประเทศเบลเยียมทางด้านตะวันตก ผ่านเมืองแอนต์เวิร์ปซึ่งมีท่าเรือที่ใหญ่ที่สุดอันดับสองของยุโรป แล้วจึงไหลลงทะเลเหนือในประเทศเนเธอร์แลนด์ รวมความยาว 350 กม. (217 ไมล์) โดยเกิดปากแม่น้ำเป็นชะวากทะเล
กอสซิปเกิลส์ (อัลบั้ม)
กอสซิปเกิลส์ () เป็นสตูดิโออัลบั้มภาษาญี่ปุ่นชุดที่สามของ ที-อารา กลุ่มศิลปินหญิงชาวเกาหลี ออกวางจำหน่ายวันที่ 14 พฤษภาคม ค.ศ. 2014 เป็นอัลบั้มที่สามของพวกเธอภายใต้ ยูนิเวอร์แซลมิวสิคเจแปน สังกัดย่อยของอีเอ็มไอเรคคอร์ดเจแปน อัลบั้มมี 2 แบบ
ฟูกูโรอิ
ฟูกูโรอิ () เป็นเมืองในจังหวัดชิซูโอกะ ประเทศญี่ปุ่น มีจำนวนประชากร 84,932 คนในปี พ.ศ. 2555 และมีขนาดพื้นที่ 108.56 ตารางกิโลเมตร
ฟูกูโรอิตั้งอยู่บริเวณที่ราบชายฝั่งทางทิศตะวันตกเฉียงใต้ของจังหวัดฟูกูโอกะ ทิศใต้ติดกับมหาสมุทรแปซิฟิก มีภูมิอากาศแบบภาคพื้นสมุทร
เศรษฐกิจของฟูกูโรอิผสมระหว่างการเกษตรและอุตสาหกรรม โดยพืชที่นิยมปลูกในพื้นที่ได้แก่ชาเขียวและเมลอน ส่วนอุตสาหกรรมขนาดเล็ก ได้แก่การแปรรูปอาหาร เครื่องสำอาง เวชภัณฑ์ ชิ้นส่วนเครื่องใช้ไฟฟ้า และชิ้นส่วนยานยนต์
ระบบเบรตตันวูดส์
ระบบการจัดการการเงินเบรตตันวูดส์ () สถาปนากฎสำหรับความสัมพันธ์พาณิชย์และการเงินระหว่างรัฐอุตสาหกรรมหลักของโลกช่วงกลางคริสต์ศตวรรษที่ 20 ระบบเบรตตันวูดส์เป็นตัวอย่างแรกของระเบียบการเงินที่มีการเจรจาอย่างสมบูรณ์โดยเจตนาเพื่อปกครองความสัมพันธ์การเงินระหว่างรัฐชาติเอกราช ลักษณะสำคัญของระบบเบรตตันวูดส์ คือ ทุกประเทศมีพันธกรณีใช้นโยบายการเงินซึ่งธำรงอัตราแลกเปลี่ยนโดยผูกเงินตราของประเทศกับทองคำและความสามารถของกองทุนการเงินระหว่างประเทศเพื่อเชื่อมการเสียดุลการชำระเงินชั่วคราว นอกจากนี้ ยังมีความจำเป็นต้องจัดการการขาดความร่วมมือระหว่างประเทศอื่นและเพื่อป้องกันการลดค่าเงินตราแข่งขันด้วย
ในการเตรียมบูรณะระบบเศรษฐกิจระหว่างประเทศระหว่างที่สงครามโลกครั้งที่สองกำลังดำเนินอยู่ ผู้แทน 730 คนจากทั้ง 44 ชาติฝ่ายสัมพันธมิตรประชุมกันที่โรงแรมเมาต์วอชิงตันในเบรตตันวูดส์ รัฐนิวแฮมป์เชียร์ สหรัฐอเมริกา เพื่อการประชุมการเงินการคลังสหประชชาติ หรือเรียก การประชุมเบรตตันวูดส์ ผู้แทนแลกเปลี่ยนความคิดเห็นระหว่างวันที่ 1–22 กรกฎาคม 2487 และลงนามความตกลงในวันสุดท้าย ซึ่งเป็นการจัดตั้งระบบกฎ สถาบันและวิธีดำเนินงานเพื่อจัดระเบียบระบบการเงินระหว่างประเทศ ผู้วางแผนที่เบรตตันวูดส์สถาปนากองทุนการเงินระหว่างประเทศ (IMF) และธนาคารระหว่างประเทศเพื่อการบูรณะและพัฒนา (IBRD) ซึ่งปัจจุบันเป็นส่วนหนึ่งของกลุ่มธนาคารโลก องค์การเหล่านี้เริ่มปฏิบัติงานในปี 2488 หลังประเทศต่าง ๆ ให้สัตยาบันความตกลงมากแล้ว
วันที่ 15 สิงหาคม 2514 สหรัฐอเมริกายุติการแปลงดอลลาร์สหรัฐเป็นทองคำฝ่ายเดียว นำให้ระบบเบรตตันวูดส์ถึงคราวสิ้นสุดและดอลลาร์กลายเป็นเงินเฟียต (fiat currency) การกระทำดังกล่าว ซึ่งเรียก นิกสันช็อก สร้างสถานการณ์ซึ่งดอลลาร์สหรัฐกลายเป็นเงินตราสำรองที่หลายรัฐใช้ ขณะเดียวกัน เงินตราอัตราแลกเปลี่ยนคงที่หลายสกุล (เช่น ปอนด์สเตอร์ลิง) กลายเป็นเงินอัตราแลกเปลี่ยนลอยตัวเสรีเช่นกัน
แอบโซลูตเฟิสต์อัลบัม
แอบโซลูตเฟิสต์อัลบัม () เป็นสตูดิโออัลบัมชุดแรกของ ที-อารา กลุ่มศิลปินหญิงชาวเกาหลี ซึ่งวางจำหน่ายเมื่อวันที่ 27 พฤศจิกายน 2009
เดฟแจมเรเคิดดิงส์
เดฟแจมเรเคิดดิงส์ () เป็นค่ายเพลงอเมริกัน ที่มุ่งเน้นศิลปินแนวฮิปฮอป เป็นเจ้าของโดยยูนิเวอร์ซัลมิวสิคกรุ๊ป ในสหราชอาณาจักร ค่ายเพลงจะใช้ชื่อว่า "เดฟแจมยูเค" และมีการดำเนินการผ่านเวอร์จินอีเอ็มไอเรเคิดส์, ส่วนในประเทศญี่ปุ่นจะชื่อว่า "เดฟแจมเจแปน" ดำเนินการผ่านยูนิเวอร์ซัลมิวสิกเจแปน ค่ายเพลงนี้มีค่ายเพลงในสังกัดอีกหลายค่าย ได้แก่ ร็อก-เอ-เฟลลาเรเคิดส์, กูดมิวสิก ของคานเย เวสต์, ดิสเทิร์บบิงดาพีซ ของลูดาคริส, และเออาร์เทียมเรเคิดดิงส์ ของโนไอ.ดี.
ลิงคินพาร์กอันเดอร์กราวด์ 7.0
ลิงคินพาร์กอันเดอร์กราวด์ 7.0 (, เขียนเป็น LPUNDERGROUND7) เป็นชุดแผ่นซีดี และดิจิตอลดาวน์โหลด ออกจำหน่ายเมื่อวันที่ 5 ธันวาคม พ.ศ. 2550 โดยลิงคินพาร์กอันเดอร์กราวด์ และเป็นอัลบั้มบันทึกการแสดงสดแรก และเป็นผลงานอัลบั้มที่ 7 ที่ออกจำหน่ายโดยลิงคินพาร์กอันเดอร์กราวด์ อัลบั้มนี้เป็นหนึ่งในอีพีที่ออกจำหน่ายปีและครั้งโดยแฟนคลับของลิงคินพาร์ก
"ลิงคินพาร์กอันเดอร์กราวด์ 7.0" ระบุเป็นอัลบั้มบันทึกการแสดงสด โดยแทร็กทั้งหมดที่รวมอยู่ในอัลบั้มนี้เป็นเพลงในรูปแบบการแสดงสด และมีความยาวมากกว่า 25 นาที นั่นหมายถึงมีความยาวมากกว่าที่จะเป็นอีพี เพลงทั้งหมดได้บันทึกมาจากสถานที่ต่าง ๆ ในงานคอนเสิร์ตทัวร์พรอเจกต์เรโวลูชันของที่ 4 ของวง ในปกด้านหลังของอัลบั้มระบุไว้ว่ามาจากการคัดเลือกการแสดงสดที่ดีที่สุดจากพรอเจกต์เรโวลูชัน ปี พ.ศ. 2550
ผลงานการแสดงสดนำมาจากงานคอนเสิร์ตทัวร์พรอเจกต์เรโวลูชัน ปี พ.ศ. 2550
ลิงคินพาร์กอันเดอร์กราวด์ 8.0
ลิงคินพาร์กอันเดอร์กราวด์ 8.0 (, มีอีกชื่อว่า Sweet Hamster Like Jewels from America!) เป็นชุดแผ่นซีดี และดิจิตอลดาวน์โหลด ออกจำหน่ายเมื่อวันที่ 4 ธันวาคม พ.ศ. 2551 โดยลิงคินพาร์กอันเดอร์กราวด์ และเป็นอีพีลำดับที่ 9 โดยลิงคินพาร์กอันเดอร์กราวด์ อีพีนี้เป็นหนึ่งในอีพีที่ออกจำหน่ายปีและครั้งโดยแฟนคลับของลิงคินพาร์ก และเป็นอีพีที่ 2 ที่ออกจำหน่ายในปีเดียวกับกับ "ซองส์ฟรอมดิอันเดอร์กราวด์" อีพีนี้ไม่ได้ออกจำหน่ายผ่านค่ายเพลงแมชชีนชอปเรเคิดดิงส์ เหมือนอัลบั้มอันเดอร์กราวด์ที่ผ่าน ๆ มา แต่ออกจำหน่ายผ่านวอร์เนอร์บราเธอร์ส
เพลงทั้งหมด 6 แทร็กในอัลบั้มบันทึกโดยวงดนตรีเล็ก ๆ ที่ชื่อว่า อืม...คุกกีส์ ซึ่งประกอบด้วย ไมค์ ชิโนะดะ และ เชสเตอร์ เบนนิงตัน ไมค์ ชิโนะดะ บอกว่า "ดนตรีใหม่" ในอัลบั้ม "ลิงคินพาร์กอันเดอร์กราวด์ 8.0" เราจะเปลี่ยนมาเป็น "คุกกี้" หรือเพลงที่ผ่อนคลายของวง หลังจากที่คิดเอฟเฟ็กต์เพลงหลัก ๆ ของลิงคินพาร์กที่มากเกินไป ต่อมาไมค์ ชิโนะดะ ได้ออกเผยแพร่เพลง "Lockjaw" ซึ่งเป็นเพลงที่เปิดให้ดาวน์โหลดเป็นของขวัญวันคริสต์มาส
ปลาฉลามพยาบาลสีน้ำตาล
ปลาฉลามพยาบาลสีน้ำตาล หรือ ปลาฉลามขี้เซาสีน้ำตาล () เป็นปลาฉลามชนิดหนึ่ง มีชื่อวิทยาศาสตร์ว่า "Nebrius ferrugineus" (นิยมเรียกกันสั้น ๆ ว่า ปลาฉลามพยาบาล หรือ ปลาฉลามขี้เซา) อยู่ในวงศ์ Ginglymostomatidae เป็นเพียงชนิดเดียวเท่านั้นที่อยู่ในสกุล "Nebrius"
จัดเป็นปลาฉลามในอันดับ Orectolobiformes หรือปลาฉลามหน้าดินขนาดใหญ่ จะงอยปากยื่นยาว ตาเล็กมาก มีรูหายใจเล็ก ๆ อยู่หลังตา ครีบใหญ่ ปลายครีบแหลม ครีบอกโค้งยาว ครีบหางยาว มีครีบก้น ลำตัวสีน้ำตาลเข้มหรือสีเทาอมน้ำตาลอ่อน และอาจมีจุดกระสีดำเล็ก ๆ กระจายไปทั่ว ซึ่งในครั้งหนึ่งเคยสร้างความสับสนให้แก่แวดวงวิชาการว่ามี 2 ชนิดหรือไม่ แต่ในปัจจุบันได้จัดแบ่งออกมาเป็นอีกชนิด คือ ปลาฉลามพยาบาล ("Ginglymostoma cirratum") ซึ่งเป็นปลาฉลามพยาบาลชนิดที่พบได้ในทวีปอเมริกา
มีขากรรไกรที่แข็งแรง ในปากมีฟันที่แบนและงุ้มเข้าภายใน ใช้สำหรับงับอาหารซึ่งได้แก่ ปลาขนาดเล็กกว่าตามหน้าดินและสัตว์มีกระดองและมอลลัสคาต่าง ๆ รวมถึงหอยเม่นให้อยู่และกัดให้แตก โดยใช้อวัยวะที่คล้ายหนวดเป็นเครื่องนำทางและเป็นประสาทสัมผัส จะใช้วิธีการกินด้วยการดูดเข้าปาก
เป็นปลาที่อาศัยและหากินตามพื้นน้ำในความลึกไม่เกิน 70 เมตร ตามกองหินหรือแนวปะการังใต้น้ำ บางครั้งพบได้ใกล้ชายฝั่งหรือป่าชายเลน เนื่องจากเข้ามาหาอาหารกิน ใช้เวลาหากินในเวลากลางคืน และนอนหลับตามโพรงถ้ำหรือกองหินในเวลากลางวัน เป็นปลาที่มักจะอยู่นิ่ง ๆ จึงเป็นที่มาของชื่อเรียก ซึ่งบางครั้งอาจพบรวมตัวกันได้นับสิบตัว
จัดเป็นปลาหน้าดินที่มีขนาดใหญ่ที่สุดที่พบได้แถบอินโด-แปซิฟิก เนื่องจากมีความยาวเกือบ 2 เมตร โดยปกติเป็นปลาที่ไม่ทำอันตรายมนุษย์ จึงเป็นที่ชื่นชอบของนักดำน้ำที่จะถ่ายรูปเช่นเดียวกับ ปลาฉลามเสือดาว ("Stegostoma fasciatum") แต่ก็สามารถทำร้ายมนุษย์ได้ หากไปรบกวนเข้าด้วยการกัดและดูดที่ทรงพลัง ในน่านน้ำไทยจะพบได้มากที่ฝั่งทะเลอันดามัน
เป็นปลาที่ออกลูกเป็นตัว โดยออกเป็นไข่ ซึ่งตัวอ่อนจะพัฒนาอยู่ในไข่ ออกลูกครั้งละประมาณ 2 ตัว ไม่เกิน 4 ตัว เนื่องจากมี 2 มดลูก โดยตัวอ่อนจะไม่ได้รับอาหารผ่านทางรก แต่จะได้รับอาหารจากถุงไข่แดงแทน ระยะเวลาในการเจริญเติบโตจนฟักเป็นประมาณ 6 เดือน ซึ่งเมื่อคลอดออกมาแล้ว ปลาฉลามพยาบาลสีน้ำตาลจะกัดกินกันเองจนเหลืออยู่เพียงตัวเดียวในมดลูกของแม่ เมื่อแรกเกิดมีความยาวประมาณ 30 เซนติเมตร และมีจุดกระดำกระจายไปทั่ว
เมื่อกลางปี พ.ศ. 2553 มีปลาฉลามพยาบาลสีน้ำตาลตกลูกในที่เลี้ยง (ไม่ใช่แหล่งน้ำธรรมชาติ) ที่สถานแสดงพันธุ์สัตว์น้ำ สงขลา จังหวัดสงขลา ซึ่งนับเป็นครั้งแรกในประเทศไทยและโลก และพิพิธภัณฑ์สัตว์น้ำแห่งอื่น ๆ ที่มีเลี้ยงนั้น ได้แก่ สถานแสดงพันธุ์สัตว์น้ำบึงฉวากเฉลิมพระเกียรติ จังหวัดสุพรรณบุรี และภายในสวนสัตว์ดุสิต หรือ เขาดินวนา ในกรุงเทพมหานคร
ลีลาวดีเพลิง
ลีลาวดีเพลิง () เป็นละครโทรทัศน์ไทย สร้างครั้งแรกปี พ.ศ. 2557 บทประพันธ์โดยกิ่งฉัตร กำกับการแสดงโดยตรัยยุทธ กิ่งภากรณ์ นำแสดงโดยธันวา สุริยจักร, อัญรินทร์ ธีราธนันพัฒน์, พีรวัศ กุลนันท์วัฒน์, นุสบา ปุณณกันต์, ปุณยาพร พูลพิพัฒน์, ปรัชญ์ ปรมิณ, ป่านทอทอง บุญทอง, กนกวรรณ อมราพงษ์ ผลิตโดยบริษัท ปรากฏการณ์ดี จำกัด ออกอากาศทุกวันศุกร์-อาทิตย์ เวลา 20.30 - 22.30 น. ทางช่อง 7
บาดแผลในอดีตฝังลึกจนกลายเป็นแผลเป็นเกาะกินกายและใจมานานกว่าสิบปี บาดแผลที่เกิดจากความรักที่ผลักดันให้ทุกคนต้องทำเพื่อคนที่ตนรัก แม้สิ่งที่ทำนั้นจะถูกหรือผิด นักร้องสาวฉายา ลีลาวดีเพลิง เป็นอีกคนหนึ่งที่มีแผลเป็นจากความรักที่พ่อมีต่อเธอ เธอจึงกลับมาเพื่อจะลบรอยแผลเป็นให้กับตัวเอง หากแต่ต้องแลกกับความทุกข์ทรมานของอีกคนหนึ่งที่ตนรัก
คำร้อง-ทำนอง มนัส ปิติสานต์ / เรียบเรียงดนตรี บรรณ สุวรรณโณ
คำร้อง-ทำนอง-เรียบเรียงดนตรี บรรณ สุวรรณโณ
คำร้อง-ทำนอง ชลลดา สุวรรณมงคล และ บรรณ / เรียบเรียงดนตรี บรรณ สุวรรณโณ
คำร้อง-ทำนอง บุษบา นราธิป กาญจนวัฒน์ / เรียบเรียงดนตรี บรรณ สุวรรณโณละครเรื่องลีลาวดีเพลิงได้รับความนิยมอย่างสูง โดยมีเรตติ้งตอนจบสูงถึง 12.6 สูงเป็นอันดับที่ 6 ของละครไทยทุกเรื่องทุกสถานี ที่ออกอากาศในปี พ.ศ. 2558 (เฉลี่ยสูงสุดอันดับ 9)
ทอง 10
ทอง 10 เป็นละครโทรทัศน์ไทย สร้างครั้งแรกปี พ.ศ. 2559 บทประพันธ์โดย ภูเขา กำกับการแสดงโดย ฉลอง ภักดีวิจิตร นำแสดงโดย อนุวัฒน์ ชูเชิดรัตนา,รังสิโรจน์ พันธุ์เพ็ง,ศรัณย่า ชุณหศาสตร์,ศรศิลป์ มณีวรรณ์, กุมภ์ ทองพุทธรักษ์ และนักแสดงอีกคับคั่ง พร้อมด้วยการกลับสู่จอแก้วของอดีตนักแสดงนำสังกัดช่อง 7 ศุภวัฒน์ อ่ำประสิทธิ์ ที่กลับมาเล่นละครให้ช่อง 7 อีกครั้งในรอบ 14 ปี